Podrška izbeglicama i interno raseljenim licima - EU Delegacija u Srbiji\nRepublika Srbija i njeni građani su suočeni sa dugotrajnim problemom izbeglica i raseljenih. Početkom 2015. godine, u Srbiji je bilo 43.763 izbeglice i 203.480 interno raseljenih lica, 12 formalnih kolektivnih centara koji postoje preko 20 godina i u kojima trenutno živi 266 izbeglica i 635 interno raseljenih lica.\nVeliki broj izbeglica i interno raseljenih lica živi u teškim uslovima, mnogi od njih su nezaposleni i žive u siromaštvu. Praksa pokazuje da najveće prepreke za potpunu društvenu integraciju ugroženih pojedinaca leže u nedovoljnom broju adekvatnih stambenih rešenja te u njihovom nezavidnom ekonomskom položaju. Upravo zbog ovoga, EU je obezbedila 74 miliona evra podrške stambenom zbrinjavanju i zapošljavanju najugroženijih porodica u okviru ove marginalizovane grupe.\nNapori koje su EU i srpske vlasti preduzele, rezultirali su unapređenjem životnih uslova i društvene inkluzije izbeglica i interno raseljenih, podsticanjem njihovog uključivanja u lokalne zajednice pružanjem adekvatnog smeštaja, jačanja ekonomske nezavisnosti, bolje društvene inkluzije i unapređenjem psiho-socijalnog statusa i kvaliteta života.\nObezbeđivanje stambenih rešenja i zatvaranje kolektivnih centara, kako formalnih tako i neformalnih, kao i primena mera za poboljšanje zaposlenosti, prepoznati su kao preduslovi za postizanje ciljeva projekta – smanjenje broja izbeglica i interno raseljenih koji su uvršteni među siromašne, te skraćivanjem perioda koji provode u siromaštvu.\nEU je donirala 259 miliona evra kroz Regionalni stambeni program, zajedničku inicijativu Bosne i Hercegovine, Hrvatske, Crne Gore i Srbije, čiji je cilj da reši dugotrajnu situaciju najugroženijih izbeglica i interno raseljenih, nastalu nakon sukoba u bivšoj Jugoslaviji u periodu od 1991-1995. Ovaj regionalni program ima za cilj da donese boljitak za 74.000 ljudi odnosno 27.000 domaćinstava. Procenjuje se da je ukupni budžet programa približno 584 miliona evra za period od pet godina.\nRegionalni stambeni program predviđa trajno stambeno rešenje za 16.780 izbegličkih porodica u Srbiji.\nPomoć EU predviđena programima IPA će i ubuduće biti usmerena na pružanje podrške interno raseljenima kojima su neophodna stambena rešenja, ali će biti usmerena i na napore izbeglica, interno raseljenih lica i povratnika za postizanje ekonomske nezavisnosti. Ovakva pomoć će doprineti boljoj društvenoj inkluziji ovih marginalizovanih grupa.


Kako do stipendija u Njemačkoj – mojKontakt portal – Radio Televizija Kontakt\n“Stari” studenti protiv novog zakona\nKako do stipendija u Njemačkoj\n“To je odlična mogućnost da mladi steknu prvo radno iskustvo i da to bude u nekoj od uspješnih njemačkih kompanija”, kaže Marković i ističe da je cilj projekta da stipendisti stečeno znanje iskoriste u zemlji iz koje dolaze.\nOn je dodao njemačke kompanije najčešće traže studente ekonomije, elektrotehnike i drugih tehničkih nauka, građevine, poljoprivrede, novinarstva, germanistike, te prava.\n“Prijavila sam se bez velikih očekivanja, a presudilo je moje motivaciono pismo i želja da nešto naučim”, navela je Pavlovićeva, koja preporučuje mladima da konkurišu za stipendiju i praksu u Njemačkoj.\nPredsjednik Studentskog parlamenta Univerziteta u Banjaluci Zoran Grahovac pozdravio je održavanje današnje prezentacije “Stipendija njemačke privrede”, ističući da je sve više sličnih stipendija.\nOn je naglasio da svi ti programi omogućavaju studentima da po povratku u Srpsku koriste stečeno znanje i primjenjuju dobre prakse iz inostranstva.\nUskoro: Stiže Fejsbuk koji je namijenjen samo poslu\nPjevačica iz Banjaluke otkrila: Borim se s bolešću 26 godina


Predsjednik Rusije Vladimir Putin je na hitnom sastanku povodom izlivanja dizel goriva u Noriljsku bio izuzetno nezadovoljan što se o ovom incidentu saznalo preko društvenih mreža i to sa velikim zakašnjenjem, prenose ruski mediji.\n- Јeste li vi pri sebi? - vikao je Putin na šefa “Nornikelja“ Sergeja Lipina tokom sastanka koji je održan u “onlajn“ režimu, budući da je Noriljsko-Tajmirska energetska kompanija, gdje je došlo do izlivanja goriva, kćerka firma ovog sibirskog magnata.\nMeđutim, kako prenose mediji, šef “Nornikelja“ nije priznao svoju krivicu već je optužio šefa Ministarstva za vanredne situacije Rusije Јevgenija Ziničeva da je lagao u vezi sa ovim incidentom.\n- Informaciju smo svim relevantnim strukturama prenijeli još 29. maja. Bili su obaviješteni oko plana rješavanja situacije koja je nastala - rekao je Lipin.\nMeđutim, Putin je, kako ocjenjuju mediji, problijedeo od gnjeva te je rekao da će biti prinuđen da se obrati bezbjednosnim organima kako bi se utvrdilo kakva je informacija prenesena i kome, sa ciljem da se razjasne sve nedoumice u vezi sa ovim incidentom.\nPodsjetimo, ruski predsednik Vladimir Putin proglasio je izlivanje dizel goriva u Noriljsku u Krasnojarskom kraju vanrednom situacijom federalnog karaktera. On je takođe zatražio da se što pre umanji negativni uticaj izlivanja dizel goriva na životnu sredinu.\nDo incidenta je došlo još prošlog petka u termoelektrani broj tri Noriljsko-Tajmirske energetske kompanije, kada je došlo do dehermatizacije rezervoara sa dizel gorivom, koja je prouzrokovala izlivanje 20 hiljada tona naftnih derivata u reku. Površina zagađenja iznosila je oko 100 hiljada kvadratnih metara.\nPrema preliminarnim podacima Federalne službe za nadzor u sferi prirodnih resursa "Rosprirodnadzor", šteta bi mogla da iznosi desetine milijardi rubalja. Šef odjeljenja u kojoj se incident dogodio je priveden.\nHtjela da se osveti bivšem mužu pa piromanu platila 200 KM da mu zapali automobil\n1537 glasova 54%


"Nastaviti istim tempom da bi se pobeda u Interpolu održala"\nMinistar unutrašnjih poslova Nebojša Stefanović kaže za RTS, povodom povlačenja kandidature Prištine za članstvo u Interpolu, da se mora nastaviti istim tempom kako bi se pobeda održala i da kosovska delegacija ni sledeće godine ne uspe u svojoj nameri.\nNebojša Stefanović (Foto Inserbia-info)\nNebojša Stefanović je u Dnevniku RTS-a rekao da je u Čileu moglo da se vidi koliko je značajna činjenica da je ugled Srbije u svetu značajno veći.\n"Ono što je uradio predsednik Vučić, ono što je uspeo da nam obezbedi kao podršku, kroz ogroman rad i ekonomsku stabilnost zemlje, kroz ogroman ugled zemlje, kontakte sa najvišim vođstvima tih zemalja, omogućilo je nama iz MUP-a da u razgovoru sa kolegama koje odlučuju u Izvršnom komitetu i na Generalnoj skupštini, dođemo do jedne pobede za Republiku Srbiju", ističe ministar.\nNavodi da je prištinska delegacija, kada je videla da neće imati većinsku podršku, odustala od svoje kandidature.\n"Veoma je značajno da je cela zemlja radila na tome. Hoću da se zahvalim ljudima iz drugih državnih institucija, iz Kancelarije za KiM, Ministarstva spoljnih poslova, koji su pomagali kolegama iz MUP-a da dođemo do ovoga", rekao je Stefanović.\nMeđutim, kako je napomenuo, to znači da se mora nastaviti istim tempom i ove godine, da bi se pobeda održala i da kosovska delegacija sledeće godine ne pokuša da aplicira ponovo, odnosno da ne uspe u svojoj nameri.\n"Zahvaljujem građanima Srbije koji su verovali u nas. Ovo je stvar zbog koje smo veoma ponosni", zaključio je Stefanović.\nPriština je povukla zahtev za članstvo u Interpolu sat vremena pre početka sednice Generalne skupštine te organizacije.\n07.07.2020 Ljubav u vreme korone nije zabranjena, ali svadbe jesu (356)


Srbija ruši redom: Pala i Nemačka u Berlinu! | Skandalozno\n22. juna 2018. | Vulkan Kilauea zasipa Havaje malim primercima dragog kamenja?! – VIDEO\nSrbija ruši redom: Pala i Nemačka usred Berlina!\nKošarkaška reprezentacija Srbije ostvarila je i drugu pobedu na Eurobasketu, pobedivši u Berlinu Nemačku sa 68:66.\n„Orlovi“, koji su pobedili košem Nemanje Bjelice na devet desetinki pre poslednjeg zvuka sirene, biće slobodni u ponedeljak, a potom će u tri dana odigrati mečeve sa Islandom, Turskom i Italijom.\nKako su naši šutirali u prvom poluvremenu, pravo je čudo što su ga dobili sa 39:38. Jer, pogođena je samo jedna trojka iz 13 pokušaja, u defanzivi je toliko škripalo da se sticao utisak da je neka druga ekipa Srbije pobedila Španiju dan ranije, a ofanzivno su „orlovi“ imali daleko više problema nego protiv moćne „furije“. Ipak, individualni kvalitet je malo pogurao tas na vagi u našu korist, a onda je u nastavku meča usledila prava drama i pobednički prodor junaka utakmice.\nObično ekipe koje igraju protiv Dirka Novickog baziraju svoju odbranu baš na njemu. Neki tome pridodaju „Njega da sačuvamo, a ostali šta urade – urade“, ali naši nisu baš tako pristupili ovom radnom zadatku. To što su bili skoncentrisani na NBA legendu nije ništa čudno, kao ni pokušaji da se ne pogube konci kada talentovani plejmejker Atlanta Hoksa Denis Šreder krene u prodore.\nPa opet, loša preuzimanja odgovornosti na sopstvenoj polovini terena dovodila su do toga da neki sasvim treći član „pancera“ krene neometan ka košu i – onda bi usledila kazna za takav odbrambeni propust. Od uvodnih 9:6 za Srbiju, došlo se do 13:9 za Nemce jer je sedam uzastopnih poena ubacio centar Tibor Plajs, iskoristivši tri asistencije saigrača koji su prethodno umakli čuvarima.\nTada se nešto malo lakše disalo,no Nemci su nastavili da kažnjavaju i najmanji propust suparnika.\nNo, to poravnanje bio je uvod u dve odlične odbrane, okončane blokadama Bogdanovića i Bjelice. A kada se odbrana „stegne“ kako treba, onda se napad „opusti“ – kako treba. I, jedan takav, lucidan prodor Nemanje Bjelice, doneo mu je deseti poen i „titulu“ prvog igrača Srbije sa dvocifrenim košgeterskim učinkom, a doneo je i 64:62 „orlovima“.\nTa prednost je prepolovljena pred poslednji minut, koji je otpočeo novim sjajnim prodorom, i to Nedovića koji je uvećao prednost na 66:63, no kako se posle kratkog predaha lopta izmigoljila iz ruku naše odbrane, Novicki ju je dohvatio, proigrao Šafarcika, a ovaj, sačekavši da Teodosić „proleti“ pokraj njega, pogodio trojku za izjednačenje.\nDo kraja je bilo ostalo 23 sekundi, a prekršajima Nemaca bez odlazaka srpskih košarkaša na liniju penala to preostalo vreme je svedeno na 3,7 sekundi.\nLopta je posle tajmauta Đorđevića stigla, planirano, do Bjelice, on je pobegao u desnu stranu, i sa čeone linije uputio šut – za pobedu, za slavlje!\nBudite prvi sa komentarom na članku "Srbija ruši redom: Pala i Nemačka usred Berlina!"


Dramatična finansijska situacija u sva tri javna RTV servisa Visokoin.com\nDramatična finansijska situacija u sva tri javna RTV servisa\nNa Tematskoj sjednici Odbora JRTSBiH, koja je održana 2. jula 2014. godine, na kojoj se razgovaralo o problemima naplate RTV takse, konstatirana je dramatična finansijska situacija u sva tri javna RTV servisa, koja je izazvana neprimjenom Zakona operatera telekoma koji su dužni naplaćivati RTV taksu.\nSamo po ovom osnovu za prvih pet mjeseci ove godine tri javna servisa uskraćena su za 2,2 miliona KM, navodi se u saopćenju JRTSBiH.\nSjednici na kojoj su učešće u radu uzeli predstavnici državnog i entitetskih ministarstva prometa i komunikacija, Vijeća regulatorne agencije i predstavnici operatera telekoma, izostali su jedino predstavnici BH Telecoma.\nKonstatirano je da je RTV taksa vrsta poreza koju plaćaju sva domaćinstva u BiH, a Zakon propisuje da naplatu trebaju vršiti operateri telekoma.\nMeđutim, RTV taksa nije sadržana u računima iptv usluga tri vodeća telekom operatera – Moja TV, Trio paket i Open iptv, te u uslugama kablovskih operatera, zbog čega javni servisi trpe velike gubitke koji ugrožavaju njihovu funkciju.\nZbog svega navedenog, Odbor JRTSBiH zatražio je striktnu primjenu Zakona i obavezao menadžmente sva tri javna servisa da operaterima telekoma ponude potpisivanje ugovora o naplati RTV takse u skladu sa Zakonom, saopćeno je.\nOd Vijeća Regulatorne agencije za komunikacije (RAK) zatraženo je da pruži tumačenje da li operatori telekoma krše uvjete iz dozvole sistema ako ne naplaćuju RTV taksu.\nKako bi se otklonila različita pravna tumačenja člana 42. Zakona o JRTSBiH koji propisuje ko i kako naplaćuje rtv taksu, Odbor JRSBiH zatražit će da Parlamentarna Skupština BiH donese autentično tumačenje pomenute zakonske odredbe. U slučaju daljeg nepridržavanja Zakona, javni servisi će biti prinuđeni da svoje interese sudski zaštite.\nOdbor Sistema javnih RTV servisa u Bosni i Hercegovini finansijsku situaciju ocjenjuje krajnje zabrinjavajućom. Ugrožene su osnovne funkcije javnih servisa i pitanje je do kada će javni servisi moći izvršavati svoje zakonske obaveze.\nTežinu situacije ilustrira i podatak da je prihod od RTV takse u 2013. godini bio manji za oko 5 miliona KM u odnosu na 2012.godinu, saopćeno je.\nFinansijsku stabilnost dodatno će pogoršati posljedice elementarne nepogode koja je zadesila BiH u kojoj je direktno stradalo 100 hiljada domaćinstava.\nKako su javni servisi iscrpili unutrašnje rezerve, ovim putem pozivamo nadležne državne insitucije, regulatora i telekom operatere da se dosljedno primjenjuju odredbe zakona prilikom naplate RTV takse i na taj način osigura finansijska održivost javnih servisa.\nU nastavku tematske sjednice održana je redovna sjednica Odbora JRTS BiH na kojoj su razmatrana pitanja digitalizacije javnih RTV servisa u BiH.\nZaključeno je da je neophodno održati sastanak s predstavnicima državnog i entitetskih ministarstava prometa i komunikacija kako bi se precizno definiralo šta je čija nadležnost i odgovornost u procesu digitalizacije javnih RTV servisa u BiH, navodi se u saopćenju JRTSBiH.


ZEMLJA KOJA LEČI - medicinski fenomen Lapčići - Milomir Kandić - Vukotić media, Beograd | superknjizara.hr\nZEMLJA KOJA LEČI - medicinski fenomen Lapčići\nVukotić media, Beograd\nOpis - ZEMLJA KOJA LEČI - medicinski fenomen Lapčići\nAutor se preko trideset godina bavi prirodnom medicinom i poklanja veliko poverenje sadejstvujućem pravom pozitivnom efektu na zdravlje čoveka primenom prirodne i zvanične medicine. To je osnovni motiv da u knjizi posveti posebnu pažnju sledećim poglavljima: otkriću geomagnetnog polja u Lapčićima – Korbovi krugovi, istorijatu Lpčića i stanovništva, kulturološkim obeležjim tog prostora, turizmologiji, posebno zdravstvenom turizmu i uputstvu za korišćenje Korbovih krugova.\nKandić nam u posebnom poglavlju „Svedočanstva pacijenata”, daje njihove izjave, autentične anamnestičke podatke, kao ilustraciju pozitivnog uticaja prostora Lapčića na njihovo zdravlje.\nTeorijskim razmatranjem energije kao osnove ljudskog tela, poglavljima o magnetizmu, magnetnom polju Zemlje i magnetoterapiju, autor objašnjava međuveze i međuzavisnosti kliničkih efekata datih u poglavlju „Svedočanstva pacijenata” i geomagnetnog polja u Lapčićima.\nU poglavlju fitoterapije, daje izuzetno kvalitetne fotografije najčešće korišćenih lekovitih biljaka ovog prostora. Poseban značaj ovog poglavlja je uputstvo šta se od biljke koristi za lečenje, kako se priprema terapija, gde pomaže, kod kojih bolesti, kao i gde raste…


Prizemljeni stariji avioni Boeing 777-200 nakon eksplozije motora iznad Denvera - Aviatica\nCrna kutija / Flota\nAvioni Boeing 777-200 sa Pratt & Whitney motorima prizemljeni nakon eksplozije motora na letu iznad Denvera.\nDatum / Date: 22.02.2021.\nSamo dan nakon eksplozije jednog od motora na starijem modelu aviona Boeing 777-200 iznad Denvera, ovaj model je prizemljen u svetu.\nZapravo, prizemljeni su samo oni modeli koje pokreću Pratt & Whitney motori jer se sumnja na postojanje izvesnog problema sa tim motorima, pošto ovaj incident koji se dogodio 20. februara nije prvi takav.\nU subotu, 20. februara iznad Denvera, malo nakon poletanja dogodila se eksplozija jednog od dva motora na avionu 777-200 koji je bio na letu od Denvera ka Honolulu. Delovi motora su potom pali na zemlju gde su napravili štetu i izazvali paniku među stanovništvom, ali na svu sreću bez posledica po ljude na zemlji. Kapetan je odmah proglasio vanrednu situaciju i uspeo da bezbedno vrati avion i prizemlji ga na aerodrom sa koga je malo pre toga i poleteo. U incidentu nije bilo povređenih putnika.\nPrethodno su se dogodila dva slična incidenta u Japanu tokom decembra prošle godine i jedan kod San Franciska 2018. gde je takođe bio u pitanju avion United Airlines-a.\nNakon ovog poslednjeg događaja reagovala je američka agencija za vazdušni saobraćaj (FAA) koja je naredila momentalan prekid operacija starijih modela Boeingovih aviona 777-200 koji su opremljeni Pratt & Whitney motorima PW4000-112 poput ovog koji je eksplodirao. Sve letelice ovog modela koje su proizvedene pre 2004. opremljene su ovim tipom motora.\nUnited Airlines, čiji avion je doživeo opasan kvar, odmah je prizhljio svoja 24 aviona ovog modela , a potom je i Boeing naložio prizemljenje svih 69 aviona koji su u saobraćaju i njihovu inspekciju uključujući i proveru 59 letelica koje su trenutno van saobraćaja.\nJapanske vazduhoplovne vlasti su odmah izdale naredbu da se prizemlje i ovakvi avioni koji su u njihovom nacionalnom registru i u floti Japan Airlines-a.\nProizvođač avionskih motora Pratt & Whitney oglasio se kratkim saopštenjem.\n„Događaj na letu United Airlines-a 328 je pod istragom američkih vlasti i mi smo odredili tim stručnjaka koji će sarađivati sa istražiteljima. Aktivno sarađujemo sa svim operatorima i regulatorima kako bismo pružili neophodnu podršku tokom istrage i provere našeg tipa motora PW4000 koji pokreće avione Boeing 777“.\nboeingBoeing 777-200DenverFAAincidentmotoriPratt & WhitneyUnited Airlines


RTB „Bor“ preuzeo upravljanje novom topionicom | Energetski portal Srbije\nRTB „Bor“ preuzeo upravljanje novom topionicom\n30.03. 2015 Srbija\nDirektor projekta nove topionice RTB „Bor“ gospodin Dragan Marinković u izjavi za „Tanjug“ istakao je da je kanadska kompanija „SNC Lavalin“ završila sa svim potrebnim probama nove topionice i predala projekat na upravljanje RTB „Bor“.\nGospodin Marinović je istakao da sada RTB „Bor“ upravlja svim postrojenjima koja se nalaze u sklopu projekta, što je veoma značajno u komercijalnom smislu. On je naglasio da nova postrojenja smanjuju emisiju štetnih gasova na propisani nivo, proizvodnja bakra će biti jeftinija, a proizvodnja sumporne kiseline veća nego ranije.\nPrema njegovim rečima, gasovi iz topionice neće biti ispuštani kroz dimnjak kao do sada, već će ići u fabriku odakle će se prerađivati u sumpornu kiselinu, dok će se iz dimnjaka iznad fabrike sumporne kiseline ispuštati samo prečišćeni gasovi i to ispod dozvoljenih granica.\nPodsetimo, 5. marta 2015. godine puštena je u rad nova fleš peć RTB „Bor“, a krajem decembra 2014. godine završeni su radovi na izgradnji nove topionice i fabrike sumporne kiseline. Sa realizacijom ovog projekta započelo se 28. juna 2011. godine, a njegova vrednost iznosi 250 miliona evra. Republika Srbija je bila garant za kredit kod kanadske EDC banke, a uplatila je i 30 miliona evra za završetak izgradnje topionice i fabrike sumpora. Izvođač radova je kanadska kompanija „SNC Lavalin“, a podizvođač i vlasnik autogene fleš-smelting tehnologije „Otokumpu“ finska kompanija „Outotek“, navedeno je u saopštenju RTB „Bor“. Lokalni radovi bili su povereni kompaniji „Energoprojekt“, dok je nadzor nad svim radovima vršio Građevinski fakultet iz Beograda. Preko 800 radnika bilo je angažovano na realizaciji ovog projekta.


Skype 8.66 stiže sa podrškom za do 100 učesnika u razgovoru - BIGportal.ba\nSkype 8.66 stiže sa podrškom za do 100 učesnika u razgovoru\n14 Novembra, 2020 14 Novembra, 2020 036\nMicrosoft je počeo sa isporukom Skype 8.66 verzije svim korisnicima, manje od tri nedelje nakon što je bila dostupna u Preview kanalu. Najveća funkcija u ovoj verziji je dodavanje podrške za do 100 učesnika u Skype pozivu.\nKako širene COVID-19 pandemije primorava korisnike da rade na daljinu/od kuće, platforme za video konferencije su dobile na popularnosti zbog potreba da se sarađuje i komunicira na daljinu. Microsoftov Teams servis već nudi opciju da u razgovoru učestvuje do 300 korisnika, dok je Skype bio limitiran na 50 učesnika. Naravno, Teams je servis koji je prventveno namenjen poslovnim korisnicima i nudi veću funkcionalnost.\nSada mala preduzeća, edukatori i standardni korisnici mogu da se oslone na Skype za sastanke, a do 100 korisnika je moguće dodati u desktop, veb i mobilnoj verziji platforme.\nPored nove funkcije, Skype 8.66 implementira i uobičajene ispravke bagova. Microsoft ističe da je isporučivanje nove verzije Skype-a postepeno, a svim korisnicima će pristići za nekoliko dana.\nPayPal: Kupovina i prodaja kriptovaluta


Čukarički je posle 12. kola u Super ligi na trećem mestu, iza lidera Crvene zvezde i Vojvodine, koja ima isti broj bodova i bolju gol-razliku. Ipak, u jednom segmentu Brđani su najbolji u elitnom rangu srpskog fubala. Ekipa koju sa klupe predvodi Aleksandar Veselinović ima najbolju odbranu, u prilog tome i činjenica da su brlo-crni u 11 odigranih mečeva primili samo šest pogodaka.\nIza Čukaričkog su Partizan sa sedam primljenih golova, Crvena zvezda i Vojvodina (9), TSC (11), Radnički (14), Proleter i Radnik (16)... U čak sedam od 11 mečeva u Super ligi, mreža Čukaričkog ostala je netaknuta! To se događalo u duelima protiv Napretka (1:0), Radnika (1:0), Radničkog (1:0), Mladosti (1:0), Spartaka (1:0), Javora (2:0) i Vojvodine (0:0).\nU poslednja četiri meča Brđani nisu primili gol, u sva četiri branio je Đorđe Petrović. Da njegov učinak ima dodatnu težinu, govori i činjenica da su mladom reprezentativcu Srbije to prvi mečevi u superligaškom društvu! Dakle, Petrovićeva mreža netaknuta je već čitavih 360 minuta! Doduše, mladi golman jednom je vadio loptu iz mreže, ali je to bilo u duelu šesnaestine finala Kupa Srbije, u pobedi protiv Žarkova (3:1).


Na području Niša nema izgradnje mini hidrelektrana\nPočetak/Društvo/Na području Niša nema izgradnje mini hidrelektrana\nNa području grada Niša trenutno se ne gradi ni jedna mini hidroelektrana, a planiranu izgradnju jedne MHE na Toponičkoj reci, sprečio je Zavod za zaštitu prirode, izjavio je aktivista pokreta „Odbranimo reke Stare planine“ Goran Tokić.\nOn je rekao da se najbliže Nišu gradi mini hidroelektrana gradi se na Koritničkoj reci kod Bele Palanke.\nGoran Tokić, aktivista pokreta „Odbranimo reke Stare planine“\n„Mini hidrelektrane nastavljaju da niču u Srbiji „kao pečurke posle kiše“, a iz Ministarstva za zaštitu životne sredine i Vlade Srbije nemamo naznake da će to zaustaviti. Globalnog rešenja za problem izgradnje derivacionih MHE nema na vidiku nego se zaustavlja jedan po jedan projekat kada gradjani Srbije „zasuču rukave“ i kada institucije poput Zavoda za zaštitu prirode krenu da rade svoj posao onako kako znaju i žele, a ne onako kako im neko diriguje“, rekao je Tokić.\nOn je istakao da sve više ljudi u Srbiji ustaje protiv izgradnje MHE jer je sve više ljudi upoznato sa tim šta za njihove reke znači gradnja derivacionih MHE.\n„Izgradnjom, ne svih planiranih 850, već 500 mini hidrelektrana Srbija izgubila 1.500 do 2.000 kilometara planinskih reka, odnosno skoro sve planinske reke, ali bi dvadesetak, tridesetak ljudi od tog posla živeli kao milioneri. Mini hidroelektrane počele su da se grade u Srbiji kako bi se navodno sačuvala priroda i postigla elektroenergetska stabilnost, a zapravo je u pozadini svega privatni biznis“, kazao je Tokić.\nPrema njegovim rečima način na koji se mini hidrelektrane grade u našoj zemlji, ali i u Crnoj Gori, Albaniji, Bosni i Hercegovini, nije vidjen nigde u svetu.\n„Cevovod prečnika jedan metar se ukopava u rečno korito ili pored reke i u njega se preusmeri „na papiru“ 80 do 90 odsto vode, a u praksi 100 odsto vode. Neko nama objašnjava da ta reka nastavlja uspešno da živi i sa pet odsto vode“, kazao je Tokić.\nSlobodan Marković, direktor Vodoprivrednog preduzeća „Erozija“\n„Mini hidroelektrane su štetne u svakom pogledu. Uglavnom se prave u ruralnom području gde se mi stalno kunemo da treba da zadržimo stanovništvo koje tamo živi. Izgradnjom MHE mi rasterujemo to stanovništvo. Tamo gde MHE budu izgradjene tamo nema više stočarstva, nema poljoprivrede, jer ljudi više nemaju reku, ona ide u cevi. Da ne pričamo o biodiverzitetu“, rekao je Marković.\n„Mini hidroelektrane ne doprinose ničemu jer daju mnogo malo energije. Niko ne može da pravda izgradnju nekim poglavljima i pristupanju Evropskoj uniji. Mi moramo da predjemo na zelenu energiju, ali nećemo da je dobijemo od mini hidroelektrana“, rekao je Marković.\nGoran Tokić mini hidroelektrane Niš Odbranimo reke Stare planine


VLADA Sirije kontroliše više od 90 procenata svoje teritorije i u tome joj je pomogla Rusija, saopštio je ministar odbrane Rusije Sergej Šojgu.\n- Siriji je pomogla Rusija. Ceo svet se bori međunarodnim terorizmom, ali u trenutku kada je Rusija tu ušla samo je 12 procenata teritorije Sirije bilo pod kontrolom vlade te zemlje. Na današnji dan je to više od 90 procenata i tamo se život postepeno normalizuje - rekao je Šojgu na Sveruskom omladinskom obrazovnom forumu "Teritorija smisla".\nKoja je uloga ruske vojne policije?\nIstovremeno, ruska vojna policija koja patrolira ključnim putevima na severu Sirije, čini to pre svega kako bi se osigurala bezbednost te teritorije budući da se tamo i dalje nalaze militanti koji su skloni provokacijama, izjavio je predstavnik ruske vojne policije u Siriji Maksim Bulatov.\nTakođe je rekao i da se rute njihovog kretanja stalno menjaju i to kako bi se ruska zastava mogla videti u svakoj tački regiona.\n- Zastava Rusije je garancija bezbednosti u zoni odgovornosti, što ne daje militantima mogućnost da vrše bilo kakve provokacije - naglasio je on.\nPodsetimo, ruska vojna operacija u Siriji se sprovodi od 30. septembra 2015. godine. Ruska avijacija podržava kopnene operacije sirijske vojske, a Rusija i Sirija imaju aviobazu na aerodromu "Hmejmim" i bazu Ratne mornarice u Tartusu.\nZvanično je ranije bilo saopšteno da su u Siriji aktivne snage za specijalne operacije Ministarstva odbrane Rusije, jedinice Centra za pomirenje zaraćenih strana, vojne policije i marinci.\nSirija Sergej Šojgu Rusija ruska vojska Maksim Bulatov


Admela Hodžić: Zbog pondera 2 se stvorio jaz između sarajevskog i drugih kantona - Index.ba\nNakon višesatne rasprave Zastupnički dom Parlamenta Federacije BiH usvojio je danas izmjene Zakona o pripadnosti javnih prihoda.\nIzmjene podrazumijevaju da se smanji ponder na osnovu kojeg Kanton Sarajevo dobija više javnih prihoda od drugih kantona.\nZastupnica u Skupštini Kantona Sarajevo Admela Hodžić (SBiH) za “Index” kaže da bi nova raspodjela sredstava predstavljala značajan udar na budžet Kantona Sarajevo, te da se zbog pondera 2 stvorio jaz između sarajevskog i drugih kantona. Međutim, naglašava kako raspodjela sredstava treba biti pravedna i zasnovana na određenim principima.\n– Oko 90 mililona koliko se procjenjuje da će KS imati manje sredstava eventualno nekom novom preraspodjelom su zasigurno značajna i udar na budžet KS, ali definitivno raspodjela sredstava treba biti pravedna i zasnovana na određenim principima.\nSmatram da se, ili tako izgleda, stvorio jaz između sarajevskog i ostalih kantona upravo zbog pondera 2, ili je izazvan nečim drugim vrijeme će pokazati.\nTakođer, mišljenja sam da raspodjela sredstava treba da garantuje ravnomjeran razvoj svih kantona FBiH. Ostaje nam da vidimo šta će i u kojoj mjeri značiti ove izmjene ukoliko budu usvojene na Domu naroda što je preduslov da stupe na snagu – kazala je Admela Hodžić.\nPodsjetimo, da bi izmjene Zakona o pripadnosti javnih prihoda stupile na snagu, potrebno je da ih usvoji i Dom naroda Parlamenta Federacije Bosne i Hercegovine.\nPrethodni članakSvi navodni atentati na predsjednika Srbije\nNaredni članakAdvokat traži puštanje na slobodu turske novinarke Sedef Kabas


Poverenica Sogojeva-Dermaku sastala se sa predsednicom Ustavnog suda gđ-om. Gresa Caka- Nimani – Agencija za Informacije i Privatnost\nPoverenica Sogojeva-Dermaku sastala se sa predsednicom Ustavnog suda gđ-om. Gresa Caka- Nimani\nPriština, 08 decembar 2021\nPoverenica za informacije i privatnost, gđa. Krenare Sogojeva-Dermaku, se dočekala na sastanku od Predsednice Ustavnog suda gđe. Gresa Caka-Nimani\nDosadašnji rad Agencije za informacije i privatnost, izazovi za njeno ponovno funkcionisanje, kao i prioriteti u radu u narednoj godini, bile su među temama o kojima se razgovaralo na zajedničkom sastanku.\nPoverenica Sogojeva-Dermaku je, sa posebnim naglaskom, obavestila predsednicu Caka-Nimani o obavezama koje proizilaze iz dva osnovna zakona čiju primenu AIP je ovlašćena da prati; Zakon o zaštiti ličnih podataka i Zakon o pristupu javnim dokumentima. Takođe na ovom sastanku razgovaralo se o njihovimm usklađivanjem u novim zakonima koji su na snazi.\nS druge strane, predsednica gđa. Caka Nimani je sa svoje strane potvrdila posvečenost Ustavnog suda za podršku i međuinstitucionalnu saradnju u bliskoj budućnosti, kao i nastavak podrške za AIP u njihov rad na jačanju vladavine prava i dostizanju međunarodnih standarda u oblasti ljudskih prava.


Nogomaniak - Nogomania.rs\nNeprevaziđeni Garinča: Ptičica koja je izmislila sve driblinge\nRođen sa levom nogom savijenom na unutra i desnom, kraćom šest centimetara i savijenom na spolja.\nKad te deli sokače: Tuče, kletve i istorija\nRasing i Independijente, argentinski šampioni i osvajači Kopa Libertadores obitavaju na samo tristotinak metara jedni od drugih i pišu neobičnu istoriju.\nGolmani golgeteri: Škorpion, Buldog, Ludak i Tarzan\nRene Igita, Hoze Luis Čilavert, Ugo Gati i Amadeo Karizo i dalje su uzori hiljadama mladih čuvara mreža širom planete.\nDan kada je plakala Argentina: Petarda u kolumbijskom ritmu\nKarlos Valderama i ekipa deklasirali Gaučose na "Monumentalu" (5:0) i bacili ih u baraž za Mundijal 1994. u SAD.\nOriginal iz Brazila: Kako je Zuba ušao u legendu\nRonaldo, onaj pravi kako vole da kažu zaljubljenici u magičnu igru, jedini igrač koji je davao golove u "El Klasiku" za Barsu i Real i u "Derbiju Dela Madonina" za Inter i za Milan.\nTreći Kup Artemio Franki: Rat sa potpisom Kaniđe i Maradone\nArgentina i Italija boriće se 1. juna na "Vembliju" za najprestižniju titulu u tek trećem meču šampiona Južne Amerike i Evrope u istoriji.\nPriča o Pukovnikovoj ženidbi: Ili kako je Real opljačkao Barsu i postao kralj Kupa šampiona\nAlfredo Di Stefano je trebalo u prve četiri sezone da igra naizmenično za Real, pa za Barselonu, ali su Madriđani otkupili deo ugovora Katalonaca.\nBrazil i Marakanaso: Fudbalska religija iz duše\nKarioke žive, dišu, sanjaju fudbal, a najveća razočarenja doživeli su baš na svojim stadionima protiv Urugvaja i Nemačke.\nArgentinska bajka: Kako je rođena "La Makina"\nPet napadača River Plejta, Munjoz, Moreno, Pedernera, Labruna i Lusto, postavili su temelj modernog fudbala.\nTamo gde je Tirke dao gol kariokama: Abdon Porte simbol časti i ljubavi\nPrvi veliki kapiten Nasionala u 25. godini izvršio samoubistvo u slavljeničkoj večeri, posle pobede kluba, na centru stadiona, kada mu je saopšteno da više ne računaju na njegove igračke usluge.\nTako to radi Real Madrid: Ovo su igrači koji produžavaju ugovore do 2028.


Prema našem mišljenju, smatramo da odluka o otpuštanju zaposlenih na određeno vreme nije opravdana i nije doneta na osnovu detaljne analize potreba posla. Ona nije u skladu ni sa potrebama građana, brojem nosilaca pravosudnih funkcija, kao ni sa obimom posla, odnosno brojem predmeta u radu. Zato predlažemo da se odluka o otpuštanju zaposlenih na određeno vreme stavi van snage dok se ne preduzmu prethodno predložene mere a nakon toga donesu pravilnici o sistematizaciji radnih mesta. Pored toga, godinama unazad drastično se krši zakon i zloupotrebljava rad na određeno vreme što je, priznaćete, nedopustivo baš u pravosuđu. Radnici na određeno vreme rade dugi niz godina što znači da obim posla nije uvećan privremeno nego trajno. Najvrednije što država ima su ljudi, bez obzira na to gde i šta rade, i oni nisu statistički brojevi!\nSindikat pravosuđa Srbije pozdravlja usvajanje Zakona o zaštiti prava na suđenje u razumnom roku. Međutim, naglašavamo da će Zakon o zaštiti prava na suđenje u razumnom roku, bez dileme, povećati obim posla ionako preopterećenog pravosuđa. Prema rečima našeg ministra, u sudovima postoji 1,6 miliona starih predmeta a to znači da će, potencijalno, biti 1,6 miliona opravdanih prigovora građana. Nažalost, osnovni razlog građana za podnošenje prigovora neće biti ubrzanje postupka već novčana naknada propisana u tom zakonu u visini od 300 do 3.000 evra. Drugim rečima, postojeći broj zaposlenih obrađivaće taj eventualni broj od 1,6 miliona novih predmeta u vidu prigovora na povredu razumnog roka jer je rok za odlučivanje po prigovoru dva meseca. I dok se budu rešavali predmeti-prigovori, u drugim predmetima će nastupati nove povrede razumnog roka pošto neće imati ko da ih obrađuje.\nJasno je nama da je država donošenjem ovog zakona, na neki način, i sama priznala da je odgovorna za odugovlačenje, uzimajući u obzir da je u poslednjih nekoliko godina dva puta smanjivala broj zaposlenih, dva puta menjala mrežu sudova i uvela tužilačku istragu zbog čega su se predmeti selili iz grada u grad, iz suda u sud, od jednog do drugog sudije ili sudskog veća, što je u znatnoj meri uticalo na prekoračenje rokova. Sve ovo ukazuje na to da bi bilo jeftinije za državu da zadrži zaposlene koji rade i žive na određeno vreme, čak i da ih primi u stalni radni odnos za platu od 27.000 do 30.000 dinara, nego da isplaćuje predviđene kaznene naknade za prekoračenje razumnog roka.\nZbog svega prethodno navedenog, očekujemo sastanak na kojem bismo ukrstili argumente i zajednički pronašli razumno rešenje koje će poboljšati funkcionisanje pravosuđa. Datum i vreme odredite vi, s tim što vas molim da to bude u što kraćem roku, odnosno pre početka štrajka.\n« Prethodni članak\t» Sledeći članak


Dokumenti o eventualnim zločinima srpskih snaga tokom ratova devedesetih strogo su čuvana državna tajna, a svaki zahtev za uvidom u iste ugrožava nacionalnu bezbednost. Tako bi se mogla čitati rekacija Republičkog javnog tužilaštva na zahtev koji je Ministarstvu odbrane uputio poverenik za informacije od javnog značaja Rodoljub Šabić.\nOd vojske je, naime, tražio da Fondu za humanitarno pravo dostavi kopije dokumenata vezanih za angažovanje dvojice oficira Vojske Jugoslavije tokom sukoba na Kosovu 1999. godine.\nUmesto odgovora, Upravnom sudu upućena je tužba "radi poništenja" Šabićevog rešenja, uz obrazloženje da "interesi Republike Srbije pretežu nad interesima za dobijanje informacija".\nU Fondu za humanitarno pravo navode da je ovo primer kako Republičko tužilaštvo štiti pojedince i državne institucije od odgovornosti za zločine iz prošlosti. Podsećajući da je ova institucija reagovala na inicijativu Ministarstva odbrane koje tražene informacije nije dostavilo pozivajući se na tajnu, Milica Kostić iz Fonda podvlači da su tužbe napad na nezavisnu instituciju Poverenika.\n"Ne može biti govora o tome da poverenik narušava državni interes. On je ovlašćen da procenjuje te stvari. I zakon o tajnosti podataka ovlašćuje poverenika da može da ukloni oznaku tajnosti sa određenog dokumenta. Državni organ ne može da zabrani uvid samim tim što će reći da je nešto proglašeno tajnom, već mora da dokaže, da objasni na koji način bi uvid u taj dokument prouzrokovao štetu. Republičko tužilaštvo i Ministarstvo odbrane smatraju da to nije uslov. U odgovoru vrlo bahato kažu da je to što se traži tajna - mi ne moramo da objašnjavamo, to se podrazumeva", navodi Milica Kostić.\nReč je dokumentima, odnosno informacijama koje je Fond za humanitarno pravo još 2014. godine tražio od Ministarstva odbrane i nikada ih nije dobio. U istraživanju ratnih zločina tokom rata na Kosovu, pokušali su da dođu do informacija o angažovanju dvojice oficira Prištinskog korpusa Vojske Jugoslavije Mladena Ćirkovića i Gorana Jevtovića, i to - kada su imenovani na pozicije, do kada su se nalazili na tim pozicijama, koji su čin imali, kao i da li su i danas aktivni pripadnici Vojske.\n"Jeftović je bio referent na isturenom komandnom mestu Prištinskog korpusa Vojske Jugoslavije u Đakovici, i to u vreme kada su u Đakovici počinjeni masovni zločini u okviru operacije ‘Reka’, a o čemu je Fond za humanitarno pravo objavio dosije. Mladen Ćirković je bio komandant 15. oklopne brigade Vojske Jugoslavije i njegova uloga se istraživala u okviru Fondovog rada na ’Dosijeu Rudnica’, ali i u vezi sa nekim drugim zločinima. Goran Jeftović je svedočio pred Haškim tribunalom, gde je izneo gomilu podataka koji se tiču njegovog angažovanja, što tokom rata na Kosovu, što tokom operacije ‘Reka’ tako da i u tom kontekstu Fondov zahtev ne može biti napad na državne interese i tajne", kaže Milica Kostić.\nU odgovoru, odnosno tužbi, Republičko javno tužilaštvo navodi da tražene informacije nisu od javnog značaja "jer se radi o profesionalnim vojnim licima koja su u traženom periodu po ratnoj formaciji izvršavali svoje Ustavom i zakonom određene zadatke, a čijim bi odavanjem nastala šteta po interes Republike Srbije i Vojske Srbije (…), ugrozila bi se odbrana zemlje, nacionalna i javna bezbednost".\n"Nije mi jasno na koji način informacija o tome ko je pre 17 godina bio imenovan na neki položaj na Kosovu ugrožava bezbednost zemlje. Još uvek postoji jako mnogo toga što se dešavalo ‘98. i ‘99. na Kosovu što država želi da sakrije. Haški tribunal je istražio samo jedan deo zločina koji su tamo izvršeni", kaže novinar Dejan Anastasijević.\nOvo nije prvo obraćanje Fonda za humanitarno pravo povereniku za informacije od javnog značaja.\n"Poverenik je uputio Vladi na izvršenje novčane kazne za slučaj gde smo tražili identične informacije za dvoje pripadnika ondašnje Vojske Jugoslavije i današnje Vojske Srbije, koji su optuženi za ratne zločine u predmetu ‘Trnje’. Poslali smo zahtev za informacijom o tome - da li su oni, iako su optuženi za ratne zločine, i danas aktivni pripadnici Vojske Srbije. Ministarstvo odbrane skoro tri godine odbija da dostavi informacije", navodi Milica Kostić.\nU prethodnih nekoliko godina, poverenik je doneo niz rešenja protiv Ministarstva odbrane, pa u Fondu očekuju još sličnih tužbi.\n"Problem sa takvim temama je što se one stalno vraćaju. Ratni zločini ne zastarevaju i koliko god su se svojevremeno i oko zločina i u Hrvatskoj i u Bosni, vlasti u Srbiji trudile da se to zataška, pa su u Bosni i premeštali masovne grobnice, na kraju istina uvek izađe na videlo", kaže Dejan Anastasijević.\nNavodeći da podaci o eventualnim krivičnim delima ne smeju biti poverljivi, sam poverenik za informacije od javnog značaja Rodoljub Šabić kaže da će odložiti svoj komentar do odluke Upravnog suda po podnetoj tužbi.\n"U svakom slučaju, mislim da će u kontekstu pregovora o tek otvorenom Poglavlju 23 i generalno, mnogi i u zemlji i u inostranstvu, podnošenje ovakve tužbe primiti sa ozbiljnim nerazumevanjem", rekao je Šabić za ‘Danas’.\nEvropski parlament je u rezolucijama o napretku Srbije za 2014. i 2015. godinu ukazao na potrebu za otvaranjem arhiva, kako bi se utvrdila istina o događajima iz prošlosti. Komesar za ljudska prava Saveta Evrope je u svom Izveštaju o poseti Srbiji iz prošle godine naglasio značaj otvaranja vojnih i policijskih arhiva u cilju potrage za nestalim osobama.\nNiko u Srbiji nije odgovarao za Operaciju Reka


četvrtak, 06 novembar 2008 13:47\nPop pevačica otkrila ko će joj biti specijalna gošća 11. novembra u centru "Sava"!\nZorana Pavić održaće 11. novembra svoj solistički koncert, na kojem će joj jedna od gošći biti spisateljica Isidora Bjelica. Pevačica je najavila da će na koncertu nazvanom "Posle deset godina" imati tri specijalna gosta.\n- Moja rođaka Isidora i ja otpevaćemo jednu pesmu zajedno koju smo vežbale osam meseci. Isidora je, u stvari, sve ove godine krila da se bavi i pevanjem, ali mislim da je moj koncert prava prilika da se pokaže - rekla je Zorana.\nPevačica je najavila da će u centru "Sava" izvesti nezaobilazne stare hitove i da očekuje da će "Beograd biti zadovoljan i da će ljudi otići kući puni lepih utisaka". Inače, Zorana je poslednji koncert u na ovom prostoru održala pre deset godina, a nedavno je promovisala svoj novi CD "Da mi ime ne zaboraviš" sa 20 novih i najpoznatijih starih pesama.


Kako sezone uragana utiču na krstarenja u svetu | Supernova Krstarenje\nUragan, ciklon ili tajfun je ista vremenska nepogoda koja se dešava u različitim delovima sveta. Pre nego što odlučite da rezervišete krstarenje, neophodno je da se raspitate da li postoji opasnost od uragana u moru ili okeanu kojim želite da krstarire. Ukoliko želite da saznate koje doba godine je pogodno za putovanje kruzerom, pročitajte naredni tekst.\nJaki olujni vetrovi, poplave izazvane obilnim pljuskovima i nestanak struje su vremenske nepogode prouzrokovane uraganima. Oni najviše pogođaju oblasti u Tihom okeanu, ali sezone uragana traju nekoliko meseci godišnje i u drugim okeanima i morima na svetu, i takođe postoji opasnost da ozbiljno ugroze živote ljude koji putuju obalama Atlantskog i Indijskog okeana.\nSezona uragana u Karipskom moru\nSezona uragana u Tihom okeanu počinje 1. juna i traje do 30. novembra, pa ukoliko se odlučite, za krstarenje Karibima poželjno bi bilo da ne rezervišite svoje mesto na kruzeru u ovom vremenskom periodu. Od sredine avgusta do sredine septembra postoji najveća opasnost da uragan pogodi istočni deo Kariba, kao i američku istočnu obalu.\nDok od sredine avgusta do početka novembra postoje šanse da se uragan dogodi u zapadnom delu Kariba. Zato su najčešće, zimski meseci idealni za mirno krstarenje Karipskim morem, jer tada postoji minimalna opasnost od ozbiljnih vremenskih nepogoda.\nU severoistočnom delu Pacifika sezona uragana počinje sredinom maja i traje do kraja novembra i može tokom tog perioda pogoditi južni deo Meksičkog zaliva. U južnom delu Tihog okeana sezona uragana traje od 15. oktobra do 15. maja, s tim da najveća opasnost od ove vremenske nepogode postoji krajem februara i početkom marta.\nOstrva koja uragani retko pogađaju\nIpak, i tokom sezone uragana, u Karipskom moru postoje ostrva na kojima su veoma male šanse da će se ova vremenska nepogoda dogoditi. To su Aruba, Boner, Kurakao, Trinidad, Tobago i ostrvo Margarita u Venecueli. Zato, ukoliko ipak odlučite da krstarite Karibima tokom sezone uragana, bezbednije je da izaberete neko od ovih ostrva.\nSezona uragana u Atlantskom i Indijskom okeanu\nU Atlantskom okeanu, takođe sezona uragana počinje 1. juna i završava se 30. novembra. Nepogode van ovog vremenskog perioda se nisu dogodile u ovom okeanu. Kako pokazuju statistički podaci, u proseku, u proteklih 150 godina uragani su pogađali oblasti Atlantskog okeana najviše tokom avgusta, početkom septembra, i u oktobru.\nSeverni deo Indijskog okeana uragani najviše pogađaju u periodu od 1. aprila do 31. decembra, dok u južnim oblastima okeana sezona uragana traje od 15. oktobra do 31.maja. Zato je zima idealno godišnje doba za uživanje na krstarenju obalama Atlantskog i Indijskog okeana.\nIpak, nekada je veoma teško dati tačnu prognozu kada će se uragan dogoditi, ali je zato mnogo jednostavnije pogoditi gde će se uragan desiti. Oblast između Karipskog mora i Atlantskog okeana predstavlja najpogodnije tlo za uragane. Ipak i u ovom delu, postoje oblasti koje uragan retko pogađa, to su Bahami i Britanska Devičanska Ostrva.\nKrstarenje tokom sezone uragana\nIako su cene krstarenja tokom sezone uragana veoma niske i pristupačne, potrebno je da znate, šta možete da očekujete ukoliko se uragan dogodi u blizini oblasti kojom krstarite. Ukoliko uragan pogodi luku na kojoj treba da se ukrcate ili iskrcate u toku Vašeg krstarenja, verovatno je da će poseta ovim lukama biti otkazana.\nPromenjen plan krstarenja\nStatistički podaci pokazuju da, i ukoliko se odlučite na krstarenje u ovom periodu, veoma su male šanse da će uragan pogoditi Vaš brod, ali je veoma verovatno da će plan krstarenja biti promenjen, što znači da verovatno neka mesta nećete moći da posetite ili da će Vaše krstarenje kraće trajati.\nZahvaljujući naprednoj tehnologiji koju imaju radari na brodovima, male su verovatnoće da će se kruzer kojim putujete naći u oblasti uragana, jer radari imaju odlične signale, koji na vreme upozoravaju brodove na opasnost od oluje.\nIpak, zbog vremenskih neprilika sigurno će doći do promene plana krstarenja, što znači da verovatno nećete posetiti mesta koja su bila prvobitno planirana. Kako biste dobili povraćaj novca za mesta koja niste obišli zbog uragana, važno je da uplatite putno osiguranje.\nS obzirom na to da osiguranje pokriva troškove neprediviđenih događaja, treba da znate da Vam novac neće biti vraćen, ukoliko ste odlučili na krstarenje, a već je najavljena opasnost od uragana.\nPre nego što uplatite krstarenje, proverite da li u periodu u kom planirate da putujete postoji opasnost od uragana, kao i koliko često uragani pogađaju mesta u kojima pristajete. Ukoliko se ipak opredelite za krstarenje tokom sezone uragana, obavezno proverite da li postoji mogućnost da Vam novac bude vraćen, ako ne posetite planirane destinacije tokom krstarenja.


Rasmusen: Rusija direktno uključena u vojne operacije\nGeneralni sekretar NATO Anders Fog Rasmusen optužio je Rusiju za “direktne vojne operacije” u Ukrajini, odbacujući demantije Moskve kao “šuplje”.\nOn je rekao, nakon vanredne sednice predstavnika Alijanse, da je očigledno da su ruske trupe i oprema ilegalno prešle granicu, kao deo “deo opasnog obrasca za destabilizaciju Ukrajine i flagrantnog kršenja njenog suvereniteta što traje već više meseci”.\nRasmusen kaže da Rusija snadbeva pobunjenike tenkovima, oklopnim vozilima, artiljerijskim naoružanjem i raketama i da otvara vatru vatru na ukrajinske trupe sa ruske teritorije i prostora same Ukrajine.\nŠef ruske diplomatije Sergej Lavrov rekao je da su optužbe Kijeva i Zapada da je Moskva izvršila „invaziju“ u Ukrajini “bez pokrića”.\nRasmusen je kazao da u potpunosti poštuje odluke Ukrajine o njenoj bezbednosnoj politici i savezništvima, neposredno nakon izjave premijera Arsenija Jacenjuka da će vlada tražiti od parlamenta da ukine neutralni status zemlje i usmeri je ka članstvu u NATO-u.


METRO Akcelerator raspisao konkurs za startap ideje › Made-in-Germany.rs\nNemački “Metro” i američki “Techstars” pokreću drugi po redu METRO Akcelerator, globalni konkurs namenjen startap firmama koje razvijaju digitalna i tehnološka rešenja za poslovne potrebe u maloprodaji.\nIzabranim startapovima biće pružena mogućnost da, od 21. aprila sledeće godine, tri meseca razvijaju svoje projekte u sedištu METRO Akceleratora u Berlinu, a potom da ih u julu predstave na dva odvojena demo dana, u Minhenu i Londonu, saopštavaju iz Metroa.\n“Svakom od deset odabranih startapova biće dodeljena investiciju u iznosu do 120.000 eura. Oni će uz podršku više od 100 međunarodnih mentora optimizovati svoje poslovne modele i ideje, i pronalaziti najbolje načine za uticanje na jačanje čitavog ekosistema maloprodaje”, pojašnjava se u saopštenju nemačke kompanije.\nSvi zainteresovani startapovi iz Srbije, koji razvijaju inovativne aplikacije za maloprodaju, mogu se prijaviti na ovaj konkurs do 2. februara 2018. godine, preko sajta www.metroaccelerator.com.\nOd MiG na 30/11/2017 / AKTUELNO / Ostavite komentar


kako da naucite decu da saosecaju sa drugima\nBy onlineprodaja55 | 13 августа, 2018 | No Comments | igračke\nKako da naučite decu da sosećaju sadrugima?\nKako da naučite decu da saosećaju sa drugima je pitanje na koje mnogi roditelji traže odgovor. Saosećanje znači da bukvalno proživljavamo određena stanja ili emocionalnu patnju sa drugima. Svima nam je dobro poznat taj osećaj jer smo tokom života mnogo puta proživljavali neke teške situacije koje su sa nama delili prijatelji i nama dragi ljudi i ti teški trenuci kroz koje su oni prolazili na nas su ostavili dubok trag i imali smo osećaj kao da se i mi sami suočavamo sa tom određenom situacijom.\nOsećaj saosećanja je veoma važan deo ljudske osobine. Iz tog razloga danas ćemo vam pisati o tome kako da naučite decu da saosećaju sa drugima.\nSigurno ste primetili da Većina male dece ima urođen osećaj saosećanja ali da bi deca bila saosećajna sa drugima i kada budu postali odrasli ljudi potrebno je da im vi na poseban način pomognete u tome kako bi vaša deca ovaj humani osećaj negovala od najranijeg detinjstva pa sve do odraslog doba.\nNa taj način vaša deca će izrasti u dobre ljude koji će znati da poštuju i cene kako sebe tako i druge u svojoj okolini. Znamo da vam je kao roditeljima najveća želja da vaša deca odrastu i postanu osobe sa takvim karakternim ososbinama.\nIz tog razloga ćemo vam u ovom postu dati praktične savete koji će vam pomoći da svoju decu odgajite u saosećajne ljude. Najvažnija stvar od koje trebate krenuti je da omogućite svojoj deci da svakoga dana u svom životu rutinski na neki poseban način dožive saosećanje.\nTo možete uraditi na nekoliko načina koje ćemo vam predstaviti u nastavku posta.\nBudite dobar primer svojoj deci, Kad god vam se ukaže prilika u kojoj možete izraziti svoju saosećajnost ne oklevajte već je iskoristite i objasnite deci zbog čega ste izrazili osećaj saosećajnosti za određenu osobu ili situaciju na način da vas deca mogu razumeti i shvatiti koja je svrha te vaše reakcije.\nUčite svoju decu da budu humana od malih nogu\nUčite svoju decu humanosti od malih nogu. Izuzetno je važno da svoju decu učite humanosti od malih nogu.Obavezno uključite svoju decu u neki od sledećih Gestova kao što su doniranje hrane ili odeće crvenom krstu, davanje novca beskućnicima ili volontiranje u nekoj dobrotvornoj organizaciji.\nKada pred decom radite neka od predloženih humanih dela daćete svojoj deci dobar i pozitivan primer koji će usvojiti i ostati im u sećanju čitavog života, jer vaša deca su vaše ogledalo.\nU svakom trenutku budite maksimalno iskreni\nUvek budite iskreni i sve humane gestove koje radite, radite iz dubine duše i srca zato što stvarno saosećate sa drugim ljudima i želite da im pomgnete. bez pretvaranja, jer deca jako dobro mogu da prepoznaju kada se pretvarate i kada ne radite nešto zato što to stvarno želite.\nBudite tu da ispravite grešku svog deteta\nPotrudite se da ispravite svoju decu uvek kada u pojedinim situacijama izraze svoju agresivnost i okrutnost prema nekom drugaru ili drugarici koji su ih na neki način povredili ili im rekli nešto loše. Objasnite im da je u redu da im kažu i stave im do znanja da su pogrešili.\nAli ukoliko krenu sa uvredama i histerisanjem najpre ih umirite i dozvolite im da vam kažu sve što imaju a potom im na suptilan način objasnite na koji način treba da reaguju i da se nose sa takvim situacijama.\nNemojte svaki put nagrađivati dete kada izrazi osećaj saosećjanosti\nKada primetite da je vaše dete počelo da izražava osećaj saosećajnosti prema drugima nemojte ga zbog toga nagrađivati svaki put, jer će dete u tom slučaju na pogrešan način usvojiti osećaj saosećajnosti za druge, očekujući neku nagradu svaki put kada bude saosećalo sa drugima u svojoj okolini, što naravno nije svrha i prava vrednost iskrenog saosećanja sa drugima.\nNeka saosećanje postave vaša svakodnevna navika\nNeka saosećanje postane navika u vašoj porodici, na taj način ćete vašoj deci svakoga dana pokazivati šta znači i na koji način treba da brinemo o osećanjima i potrebama jedni drugih. Svakog jutra kada ustanete i svako veče pre nego što odete na spavanje započnite i završite svoj dan nekim ljubaznim činom ili lepom rečju, pored toga što ćete biti dobar primer svojoj deci time ćete ojačati i svoje porodične odnose sa svima u kući.\nDragi naši čitaoci u ovom postu smo vam dali nekoliko načina na koje možete da naučite svoju decu da saosećaju sa drugima. Ukoliko ih primenite u svojoj svakodnevnoj rutini učinićete jedan pozitivan pomak i promenu kako u životima svoje dece tako i u vašem životu jer će vam se ovi saveti višestruko isplatiti i biti vam od velike koristi na putu ka kvalitetnom i srećnom životu vas i vaše dece jer će vaša deca ugledajući se na vaša pozitivna dela od malih nogu postati ljudi koji će iskreno brinuti o drugim ljudima i njihovim osećanjima.\n← KAKO ODABRATI NAJBOLJE IGRAČKE ZA DEČAKA I DEVOJČICU\n8 zabavnih aktivnosti u zatvorenom za vaše mališane →


Dobra knjiga - Konstantinovo raskršće - Krimi romani, trileri -\nDobitnik nagrada "Svetosavski pečat" i "Miloš Crnjanski"! Srbija II svetsi rat - Nacisti su na tragu najveće tajne Konstantina Velikog! Prema legendi, klinovi kojima je Isus Hristos bio prikovan za krst nestali su nakon Njegovog vaskrsenja; jedan je umetnut kao deo u kruni, drugi je stavljen na vrh koplja, a treći je pretopljen u sečivo mača... Onaj ko bude imao u posedu ove tri stvari zavladaće svetom. Ista legenda kaže da se treća sveta relikvija nalazi na Balkanu, na jugu zemlje koju potresa građanski rat, u gradu gde je rođen Konstantin Veliki. U proleće 1939-e Hajnrih Himler poklonio je Adolfu Hitleru mapu sa ucrtanih šest pravaca u kojima bi trebalo da se kreću istraživanja drevne arijevske prošlosti. Jedan od tih pravaca pokazivao je na Srbiju. Pet godina kasnije, u Nišu, oficir SS Hajnrih Kan uspeva da pronađe lokaciju mesta koje krije tajne velikog rimskog imperatora. Mač za kojim Hitler toliko žudi nalazi se ispod temelja antičkog Naisa, u zbirci oružja označenoj kao KONSTANTINOVO RASKRŠĆE. Ali na putu koji Kan treba da pređe, isprečiće se dvojica ljudi: zagonetni četnički major Nemanja Lukić i komandant odbrane grada - bavarski plemić Oto fon Fen. U isto vreme, pored bombi koje saveznici bacaju sa neba, Niš potresa serija stravičnih ubistava... U ludilu rata, to naizgled nikog ne uzbuđuje, ali jedna drevna reč može se čuti kako je tiho izgovaraju vojnici na mrtvoj straži, ta reč je VAMPIR. U noći kada saveznički bombarderi budu zapalili nebo iznad Niša, nedokučiva žudnja odvešće u podzemlje one koji nemaju šta da izgube. U mrak, gde sijaju oči boje purpura, ka mestu gde se seku granice dva sveta, ka KONSTANTINOVOM RASKRŠĆU.


Pupin - od fizičke do duhovne realnosti | Regionalne Vesti | Srbija\nZahvaljujući istoričarki nauke Aleksandri Ninković – Tašić u Srbiji se uveliko govori o velikom naučniku Mihajlu Pupinu. Za\nZahvaljujući istoričarki nauke Aleksandri Ninković – Tašić u Srbiji\nse uveliko govori o velikom naučniku Mihajlu Pupinu.\nZa izložbu “Pupin – od fizičke do duhovne realnosti” čiji je ona autor, čeka se u redu pred Istorijskim muzejem Srbije u Beogradu. Prošle nedelje ovoj interaktivnoj izložbi pridodat je i deo koji objašnjava odnose Pupina i Nikole Tesle i njihov doprinos svetskoj nauci.\nAleksandra Ninković – Tašić priča “dušom i srcem” o Pupinu u šta će imati priliku da se uvere i Čačani u sredu, 9. novembra, 2016. godine. U organizaciji Gradske biblioteke “Vladislav Petković Dis” biće održana dva predavanja o Mihajlu Pupinu. Aleksandra Ninković najpre će u 13 časova na Visokoj školi tehničkih strukovnih studija govoriti o ocu telekomunikacije studentima Fakulteta tehničkih nauka, Visoke škole i učenicima Tehničke škole, a u 18 sati u Velikoj sali Skupštine grada Čačka prosvetnim radnicima, đacima i građanstvu.\nOvo je jedinstvena prilika da saznate zašto je Pupinova knjiga “Od pašnjaka do učenjaka” bila obavezna lektira u američkim školama i čime je naučnik iz banatskog Idvora zadužio nauku i Srbiju.\nUlaz na oba predavanja je slobodan!\nRaspisan konkurs za nagradu “Mladi Dis” i esej o Disovom stvaralaštvu\nPanel diskusija mladih umetnika u Galeriji\nKnjižni fond Gradske biblioteke bogatiji za 1.880 knjiga\n54. Disovo proleće: Konkurs za učešće na koncertu u čast Raška Jovičića\nU subotu, 31. marta, stručno vođenje kroz novu zgradu čačanske Biblioteke\nPredstava “Doktor Šuster” Milanovačkog pozorišta na Maloj sceni sutra i u petak\nRezultati republičkih inspekcija na teritoriji Moravičkog upravnog okruga


source.ba | U Srbiji 7000 osoba primilo anti - korona vakcinu, ministar otkriva koliko će biti zaštičeni\nDo sada je vakcinu protiv virusa korona primilo više od 3.000 korisnika u staračkim domovima i oko 4.000 zdravstvenih radnika, izjavio je danas ministar zdravlja Srbije Zlatibor Lončar i dodao da je plan da se do kraja nedelje vakciniše još oko 3.000 ljudi.\nOn je novinarima u Beogradu rekao i da je napravljen raspored i plan imunizacije i da je već 95 posto vakcina na lokacijama gdje će biti aplikovane, javlja Tanjug prenose Nezavisne novine.\nLončar je rekao da ima zemalja koje su nabavile vakcinu, ali da se nisu dobro organizovale što se tiče vakcinacije.\nGovoreći o epidemiološkoj situaciji, naveo je da se smanjuje broj pregleda i prijema u bolnice, ali je dodao da to ipak nije prava slika jer su ljudi manje odlazili kod ljekara tokom praznika.\n"Realnu situaciju imaćemo poslije praznika", rekao je ministar i dodao da je cilj da što prije iz kovid sistema izađu i da se vrate redovnom sistemu rada - Institut za ortopediju Banjica, Institut za reumatologiju, Medicina rada, neki od kliničko-bolničkih centara kako bi se uključili u dežurstva i rasteretili Urgentni centar i VMA.\n"Po svim procjenama, imunitet od dvije doze vakcina traje oko šest mjeseci, što znači da već sada mora da se priprema za jesen i da od septembra ili oktobra krene vakcinacija zdravstvenih radnika, prosvjetnih radnika, državnih službenika koji su u kontaktu sa građanima, ugroženih kategorija stanovništva", naveo je Lončar.


/ Vreme smrti - drugi deo - Suvoborska bitka\nKnjiga Vreme smrti - drugi deo - Suvoborska bitka - Nekoliko strana\nDobrica Ćosić\tVreme smrti - drugi deo - Suvoborska bitka\nGodina je 1914. Brojna nadmoćnost i bolja oružana opremljenost austrougarske vojske primorava demoralisanu i razbijenu srpsku vojsku na povlačenje sa Suvoborskog fronta. Komandant Prve armije general Živojin Mišić sukobljava se sa Vrhovnom komandom i Prestolonaslednikom zbog odluke da se vojska povuče u Milanovac i brzo pripremi za odlučan kontranapad koji bi iznenadio neprijatelja. Krajnji ishod najčuvenije i najznačajnije bitke između Kraljevine Srbije i Austrougarske u Prvom Svetskom ratu, poznate u istoriji kao Kolubarska bitka, krajnje je neizvestan... „Delo koje neprocenjivom snagom svedoči gde smo počeli u 20. veku i kako smo ga završili. Ova knjiga je mera tog najvećeg putovanja.“ Chicago Tribune Book World„Zaista monumentalno delo!“ World Literature Today\nGodina je 1914. Brojna nadmoćnost i bolja oružana opremljenost austrougarske vojske primorava demoralisanu i razbijenu srpsku vojsku na povlačenje sa Suvoborskog fronta. Komandant Prve armije general Živojin Mišić sukobljava se sa Vrhovnom komandom i Prestolonaslednikom zbog odluke da se vojska povuče u Milanovac i brzo pripremi za odlučan kontranapad koji bi iznenadio neprijatelja. Krajnji ishod najčuvenije i najznačajnije bitke između Kraljevine Srbije i Austrougarske u Prvom Svetskom ratu, poznate u istoriji kao Kolubarska bitka, krajnje je neizvestan... „Delo koje neprocenjivom snagom svedoči gde smo počeli u 20. veku i kako smo ga završili. Ova knjiga je mera tog najvećeg putovanja.“ Chicago Tribune Book World„Zaista monumentalno delo!“ World Literature Today Komentari\nRSD 420.00\tKomplet knjiga Vreme smrti 1 - 4\nRSD 639.00\tBOSANSKI RAT\nRSD 360.00\tDeobe\nRSD 1,599.00\tKoreni\nRSD 719.00\tVreme smrti - četvrti deo - izlazak\nRSD 1,039.00\tU tuđem veku II\nRSD 879.00\tBajka


Vulićević: "U Beogradu će sve biti mnogo bolje" - Sportske.net\nVulićević: "U Beogradu će sve biti mnogo bolje"\nFudbaler Partizana Miroslav Vulićević rekao je da u duelu crno-beli i BATE Borisova i dalje sve otvoreno i istakao da veruje da će u revanšu u Beogradu "sve biti bolje".\nŽivko ne očajava: ''Uz pun JNA, biće potpuno drugačije!''Milinković: "Crveni prestrog, to je odlučilo utakmicu"Ovaj Zvezdaš je noćna mora za Partizan!Pogled na ''kilometražu'' - Ko je najviše pretrčao u Partizanu?Partizanov ''minus'' pred revanš u Humskoj!\nFudbaleri Partizana izgubili su večeras na gostovanju od beloruske ekipe BATE Borisov sa 1:0 u prvoj utakmici plej-ofa za plasman u Ligu šampiona.\n"Šteta što nismo izdržali do kraja, mislim da smo mogli. Znali smo da ćemo imati neku šansu iako smo imali igrača manje, Andrija Živković je imao, nije dao gol... Došao je taj gol, možda pad koncentracije... I da je ostalo 0:0 morali bismo da damo gol u Beogradu ili dva. Sve je otvoreno", rekao je Vulićević novinarima u Borisovu.\nJedini gol na utakmici postigao je Mihail Gordejčuk u 75. minutu.\nCrno-beli su meč u Borisovu završili sa deset igrača na terenu pošto je Marko Jevtović u finišu prvog poluvremena zaradio drugi žuti, odnosno crveni karton.\n"Mislim da je to bilo prestogo, mogao je da ga upozori, Jevtović je čak i bežao od igrača, ali je sudija to tako video... U revašu moramo da igramo oprezno, publika će nas nositi, ali ne smemo grlom u jagode, ne smemo da primimo gol."\n"Sad smo videli gde možemo da ih napadamo, tako da će na našem stadionu i uz našu publiku biti mnogo bolje", naveo je Vulićević.


Iznenađujući olimpijski šampion - Nikolas Masu - Sportska sećanja\nIznenađujući olimpijski šampion – Nikolas Masu\nHome » ATP » Iznenađujući olimpijski šampion – Nikolas Masu\nJedine dve zlatne medalje u istoriji OI Čile je dobio na poklon od svojih tenisera a za obe te medalje je najzaslužniji Čileanski “Vampir” Nikolas Masu, jedan od najvećih heroja OI u Atini 2004. godine.\nNa iznenađenje svih poznavaoca tenisa prvo su Nikolas Masu i Fernando Gonzales u konkurenciji parova osvojili zlatnu medalju, iako im skoro niko nije davao šanse za tako nešto. Oni su u polufinalu posle velike borbe savladali Hrvatski par Ančić – Ljubičić, da bi u finalu posle 5 setova i spašenih nekoliko meč lopti uspeli da pobede i Nemački par Šutler – Kifer i tako donesu Čileu prvo Olimpijsko zlato u istoriji.\nUsledilo je nezabeleženo slavlje na ulicama Santijaga, koje je blokiralo čitav grad, da bi prava eksplozija urnebesne proslave stigla samo desetak sati kasnije, kada je Masu trijumfovao u pojedinačnoj konkurenciji.\nU konkurenciji u tom trenutku najboljih tenisera Sveta Federera, Rodika, Moje, H.K. Ferera… u Atini je slavio na iznenađenje svih poznavalaca tenisa Nikolas Masu, teniser koji do tog turnira nije osvojio niti jednu titulu na tvrdoj podlozi. Masu je na početku turnira posle drame pobedio Gugu Kuertena, usledile su sigurne pobede u drugom i trećem kolu (Spadea I Andrev), da bi onda u četvrtfinalu napravio veliko iznenađenje i savladao Moju. Pošto su se u ranim fazama turnira dogodila brojna iznenađenja, Masu je u polufinale ušao kao najbolje rangirani teniser, ali i teniser koji najslabije igra na brzim podlogama od svih preostalih. U polufinalu je savladao Tejlora Denta, specijalistu u igri na brzoj podlozi i momka razornog servisa, da bi iako umoran od finala u dublu, Masu u neverovatnom finalu koje je trajalo preko 3 sata uspeo i pored grčeva koji su ga mučili da savlada Amerikanca Mardi Fiša sa 3 : 2 i da na taj način postane prvi teniser koji je uspeo na istim igrama da osvoji zlato u singlu i dublu.\nUsledio je veličanstven doček za novog sprtskog junaka Čilea, na stotine hiljada ljudi je izašlo na ulice Santijaga da dočeka svog sportskog heroja. Ostaje da se dugo pamti podvig koji je napravio Nikolas Masu u Atini, ostaće zabeležen kao jedan od sportista koji su napravili najveću senzaciju u istoriji OI i kao jedan od najvećih junaka OI u Atini.


Opredeljivanje za i protiv "ruskog" Krima\nObnovljeno: 20 mart, 2015\nRuski marinci učestvuju u vojnoj paradi u Sevastopolju na Krimu. 29. novembar 2014.\nNakon kontroverzne aneksije Krima od strane Rusije, građani kao i pripadnici ukrajinske vojske primorani su da biraju između selidbe sa Krima ili uzimanja ruskog državljanstva.\nPre godinu dana ruska mornarica i specijalne snage blokirale su ukrajinske vojne baze na Krimu, postavljanjem ultimatuma da se - ili pridruže ili napuste baze.\nS obzirom na nemoć vlade u Kijevu da bilo šta preduzme, većina vojnika priklonila se ruskoj vojsci, kaže bivši ukrajinski oficir Aleksandar, koji nije želeo da kaže svoje puno ime zbog osetljivosti pitanja, ali nimalo ne žali što Rusiju smatra svojom domovinom.\n"Najteže mi je što sam ostavio oca u Ukrajini. Znao sam da mi ne bi dozvolili odlazak tamo. To mi je najteže."\nMeđutim, otac često posećuje Aleksandra, koji sada zarađuje više kao ruski oficir.\nPosle pada Sovjetskog Saveza, Jurij Serdjuk je služio u ukrajinskoj vojci, ali sada traži rusku vojnu penziju. Iako je nateran da zatvori svoju firmu za pružanje bezbednosnih usluga, pošto mu je poništena radna dozvola, on očekuje bolji život pod ruskom upravom.\n"Sudeći po penzijama mojih roditelja, penzija bi trebalo da bude veća. U poređenju sa njihovim ukrajinskim penzijama, sa ruskim penzijama život im je bolji", kaže Serdjuk.\nMeđutim, dok mnogi na Krimu proslavljaju činjenicu da su postali ruski državljani, 33-godišnji Andrej odbija da se odrekne ukrajinskog državljanstva.\nAndrej živi sa mlađim bratom, još jednim bivšim ukrajinskim vojnim oficirom, koji se okrenuo ruskoj strani da bi mogao da izdržava porodicu. Za razliku od brata koji se nije lako odlučio, Andrej se bez premišljanja opredelio.\n"Uticalo je to na naše odnose, koji su povremeno napeti. Nekada je bolje ne reći ništa, pa ćutimo. Neke stvari mi smetaju, pogotovo kad obuče rusku uniformu", priča Andrej.\nNjegova porodica i poslodavac ga nagovaraju da uzme ruski pasoš kako bi legalizovao svoj status i stekao socijalne beneficije. Andrej međutim namerava da ostane na Krimu sve dok ne bude izgubio posao, mada zna da Rusija neće skoro otići sa poluostrva.\n"Pratim vesti i vidim šta se događa u Kijevu. Imaju previše posla da bi se bavili Krimom. Ali nada uvek postoji, imam prijatelje sa kojima sam ostao u vezi, koji se takođe nadaju da će Krim biti vraćen Ukrajini", kaže on.\nRusija uklanja i poslednja obeležja Ukrajine na Krimu, ali je ruska aneksija medju lokalne stanovnike unela nove podele.


Datum kreiranja: četvrtak, 18 jul 2019 08:11\nPropisi prvi put jasno definišu da najveći procenat sniženja može da bude istaknut u reklami samo ako je to niža cena bar za petinu robe u radnji.\nNovi zakon o trgovini koji je juče ušao u skupštinsku proceduru jasno definiše u kojim slučajevima će trgovci u reklamama moći da koriste reč rasprodaja. Ali i kada će, bez da rizikuju plaćanje kazne, smeti da istaknu privlačnu poruku, recimo – „sniženje od 50 odsto”.\nI dok će sezonska sniženja, kako smo već pisali, moći da budu organizovana samo dva puta godišnje (od dvadeset petog decembra do desetog januara i od prvog do petnaestog jula) rasprodaje su nešto sasvim drugo. Prema novim propisima, reč je o prodaji po nižoj ceni u odnosu na redovnu cenu, ali koja može da bude organizovana samo u nekoliko slučajeva: zbog prestanka poslovanja trgovca, zatvaranja određenog objektima ili prestanka prodaje te konkretne robe.\nPrema propisima, trgovac je takođe dužan da fizički izdvoji robu koja je na rasprodaji od one koju nudi u redovnim okolnostima. Takođe, od objavljivanja rasprodaje, pa do kraja njenog trajanja ne sme da naručuje niti da u radnju unosi nove količine takve robe.\nJasno je da regulisanje ovog pitanja ima smisla, jer se u glavnom gradu, ali i širom Srbije, često događalo da prodavci oglašavaju rasprodaju zbog navodnog zatvaranja radnje da bi se kasnije ispostavilo da takvo stanje traje mesecima, a da se trgovac ne seli na novu lokaciju niti prestaje da radi.\nKada je reč o oglašavanju prodajnih podsticaja, sada će najveći procenat sniženja moći da bude istaknut u reklami (ili na izloge radnje) samo ako je za toliko niža cena najmanje jedne petine robe u asortimanu trgovca u toj radnji. Ovo rešenje se uvodi u zakon zbog lošeg iskustva potrošača i čestih manipulacija. Goran Macura, načelnik Tržišne inspekcije u Novom Sadu, kaže da je ovo jedna od značajnih novina koja će biti od koristi i kupcima i trgovcima.\n– Sada će trgovci, kada istaknu taj najviši procenat sniženja, morati da imaju u radnji bar 20 odsto robe koja je jeftinija u ovom iznosu. Do sada praktično nije bilo ograničenja, mogli ste da imate 70 odsto popusta na dva artikla i ispunili ste zakonsku obavezu – ističe Macura.\nTrgovac je dužan da fizički izdvoji robu koja je na rasprodaji od one koju nudi u redovnim okolnostima. Takođe, od objavljivanja rasprodaje pa do kraja njenog trajanja ne sme da naručuje niti da u radnju unosi nove količine te robe\nJoš jedan od termina kao što je „akcijska prodaja” takođe je sada jasno definisan zakonom. Reč je o prodaji robe čija je cena niža od redovne. Propisi predviđaju da prodavac ne mora da navodi sniženu i staru cenu ako akcija traje do tri dana, već samo jasno određenje procenta sniženja.\nTakođe, ako se u oglasnoj poruci porede cene robe ili usluga različitog kvaliteta, odnosno cene robe s nedostatkom i bez njega, moraće da bude navedeno da je niža cena uslovljena lošijim kvalitetom, odnosno nedostatkom.\nPonuda pratećeg poklona sve češće se koristi u reklamnim kampanjama. Propisi, međutim, nalažu da je ovaj vid privlačenja kupaca moguć samo ukoliko trgovac (odnosno pružalac usluge) već nudi robu ili uslugu bez pratećeg poklona.\nUkoliko se poklon odnosi na dodatnu količinu prethodno upakovanog proizvoda, jedinična cena ne sme da bude viša od jedinične cene proizvoda bez poklona i u tom slučaju trgovac snosi teret dokazivanja. Kada je reč o promotivnoj prodaji, ona može da bude ponuđena potrošačima samo ukoliko je reč o robi koja se prvi put uvodi u ponudu trgovca i koja se stoga nudi po nižoj ceni od one koja će biti formirana u redovnoj ponudi.\nPrema mišljenju nadležnih, s novim pravilima konačno su definisani svi pojmovi koji se odnose na sniženja, a koji su do sada zbunjivali kupce. Podsećamo, novi propisi predviđaju kazne koje za pravna lica iznose od 500.000 do dva miliona dinara, a za preduzetnike od 50.000 do 500.000 dinara.


Oldtajmeri | Forum • Pogledaj temu - "Evropski luksuz na srpskoj kaldrmi"\n"Evropski luksuz na srpskoj kaldrmi"\nod HEMI 426 » Pon Jan 23, 2012 12:30 am\nOvo je tekst iz Blica od 08.01. 2012, prekopiran u celosti u slucaju da link ne radi, tekst ostaje ovde, gde mu je i mesto\nEvropski luksuz na srpskoj kaldrmi\nIzmeđu dva svetska rata, u Beogradu je postojalo više različitih klubova: Ženski klub, Aero-klub, Džokej-klub, Teniski klub, Klub prijatelja Francuske, Englesko-jugoslovenski klub, Univerzitetski klub… Svima je manje-više bio cilj povezivanje sa vrednostima moderne evropske kulture, pa tako i Auto-klubu, osnovanom zbog razvoja automobilizma i zaštite interesa automobilista. Upravo je istorijat ovog kluba bio tema diplomskog rada i monografije „Beogradski auto-klub (1922-1941)” etnologa-antropologa Aleksandra Pavlovića.\nPosmatrano u celini, od 1903. kada se na beogradskim ulicama pojavio prvi automobil, pa sve do 1941, kada je Klub prestao da radi, automobilizam u Jugoslaviji jeste napredovao, ali u poređenju s drugim evropskim zemljama taj napredak deluje gotovo smešno. Primera radi, u Srbiji je 1912. bilo samo stotinak automobila, dok ih je Francuska imala 76.771, Engleska 175.734, a SAD 944.000. Razlog su svakako bili kaldrmisani putevi, skup benzin koji se kupovao u apotekama, tehničke mane prvih automobila, nedostatak pratećih sredstava i službi… Tako je ovu potpuno neisplativu investiciju koja je spadala u apsolutni luksuz ovde sebi mogao da priušti samo najviši društveni sloj.\nKnez Pavle - predsednik\nPrvi razgovori o osnivanju kluba počeli su jula 1921, u Lovačkoj sali hotela „Pariz”, a već na prvom sastanku za privremenog predsednika Odbora za pripremu osnivanja izabran je trgovac Radovan Savatić. Sledećeg meseca za predsednika privremenog Upravnog odbora izabran je Milorad Pavlović, pod čijim predsedavanjem je sledeće godine, 24. jula, održana prva Skupština na kojoj je izabrano 15 članova Upravnog i pet članova Nadzornog odbora. Izborom predsednika, dr Velizara Jankovića, dva potpredsednika, sekretara i blagajnika, u Beogradu je konstituisan Srpski auto-klub.\nIako su u Zagrebu i Ljubljani već postojali takvi klubovi, jedino je ovaj beogradski od nadležnih ministarstava uspeo da dobije ekskluzivnu dozvolu da izdaje isprave za odlazak automobilima u inostranstvo. Da bi se izjednačila ta prava, 6. aprila 1924. došlo je do ujedinjenja u Automobilski klub Kraljevine SHS (od 1929. Kraljevine Jugoslavije), a osnivački klubovi su postali sekcije - beogradska, zagrebačka i ljubljanska. Mesto predsednika prihvatio je knez Pavle, mesto pokrovitelja kraljica Marija, a za potpresednike su postavljeni raniji predsednici - Rudolf Pilc iz Beograda, Milan Bošnjak iz Zagreba i August Praprotnik iz Ljubljane.\nAutomobilski klub Kraljevine SHS primljen je 1926. u punopravno članstvo A.I.A.C.R, najviše svetske institucije za automobilizam sa sedištem u Parizu, koja je te godine okupljala 25 klubova evropskih i američkih zemalja. Od 1929. zove se Automobilski klub Kraljevine Jugoslavije, koji se kod državnih vlasti zalagao za ukidanje ili sniženje visokih poreza i taksi za automobile i gorivo, za izgradnju puteva, benzinskih pumpi i ostalih pratećih službi, ali je redovno nailazio na nerazumevanje nadležnih ministarstava. Međutim, u drugoj plovini 30-ih godina stvari su krenule nabolje, a u Beogradu je, uz zapaženo učešće Auto-kluba, 1938. održan Prvi međunarodni sajam automobila, a sledeće godine još jedan.\nBalovi pod maskama\nČlanovi ovog Beogradskog auto-kuba - počasni, dobrotvori, utemeljivači i redovni - nosili su značke na reveru i automobilima, klupske kape, manje ili veće zastave, a zajednički imenitelj svih obeležja bio je grb jedinstvenog Automobilskog kluba Kraljevine SHS (Kraljevine Jugoslavije) s belim dvoglavim orlom, automobilskim zupčanikom i lovorovim vencem. Klub nekoliko puta menja prostorije, među kojima su najadekvatnije bile one zakupljene na međuspratu Akademije nauka, ali 1934. skupljenim novcem i pozajmicama konačno kupuje sopstvenu zgradu u Francuskoj 7, u zgradu gde se nalazi današnji Klub književnika.\nČlanovi su uvek tamo mogli da odu na piće ili na ručak, da u nekom od salona provode slobodno vreme igrajući karte ili bilijar. Subotom i nedeljom priređivani su matinei i soarei, proslavljani su Božić, klupska slava Sv. Arhangel Mihailo i Vrbica, održavani su novogodišnji balovi i balovi pod maskama... S vremena na vreme, priređivane su automobilske trke, kao i izleti automobilima u zemlji i inostranstvu.\n- Može se reći da su se uticaji sa Zapada i te kako odražavali na način postojanja i rada beogradskog Auto-kluba, ali i da je on, isto tako, te promene i sam u priličnoj meri podsticao - zaključuje autor monografije. - Zalažući se za unapređenje automobilskog saobraćaja, uticao je na razvoj urbanizacije, kao i na modernizaciju društva uopšte, uz istovremeno očuvanje nekih tradiocionalnih vrednosti.\nMeđutim, početak Drugog svetskog rata mnogo otežava i praktično onemogućava rad Kluba - počev od nestašice nafte, ograničenja i zabrane upotrebe vozila, kao i ponovo uvedenih državnih dažbina. Istovremeno, dolazi i do političkih razmirica sa Hrvatskom i do njenog izdvajanja iz Automobilskog kluba Jugoslavije, pa je ova asocijacija, kao i njena beogradska sekcija, aprila 1941. definitivno prestala da postoji.\nČlanovi Auto-kluba nastojali su da prate sve savremene trendove, evropsku modu i neguju manire elite. Džez muzika, moderni plesovi poput čarlstona ili fokstrota, lutrija, fotografisanje, mađioničarski trikovi, novogodišnje jelke, šampanjac, konfete, maskenbali, balske haljine, smokinzi i frakovi… To su samo neki od detalja ove elitne ikonografije koji su Auto-klubu davali evropsku crtu.\nSlike su na linku:\nhttp://www.blic.rs/Auto/Istrazujemo/300 ... oj-kaldrmi


Nastava Archives - Tajmlajn\nBesplatni časovi održavaće se u Dečjem kulturnom centru Beograda dva puta nedeljno, utorkom i petkom od 18 do 19 časova. U prisustvu vaspitača ili učitelja deca će imati priliku da stiču nova znanja, a svaki mesec biće posvećen novoj temi (na primer biljni svet, životinjski svet, klima, klimatske promene). [...]\nMatematička gimnazija i nove tehnologije u obrazovanju\nProfesori Anđelka Petrović, Duša Vuković i Jovica Milisavljević, kao i bivši i sadašnji učenici Matematičke gimnazije su imali zapažene prezentacije na velikoj međunarodnoj konferenciji „Nove tehnologije u obrazovanju“, održanoj u Beogradu 27. i 28. februara 2015.\nNa štandu kompanije Microsoft su svoje prezentacije imali učenici drugog razreda i naši bivši učenici. Dragan Okanović je pričao o primeni virtualne i izmenjene realnosti u obrazovanju. Dea Pujić i Marko Jelić su prikazali aplikacije na kojima su radili i čiji je cilj optimizacija prikaza sajta Matematičke gimnazije na mobilnom uređaju. Nevena Vugdelija, Anamarija Nikoletić i Filip Mastilović su pričali o [...]


Američki ambasador degustirao ćevape u Mahovoj pekari - PPmedia\nAmerički ambasador degustirao ćevape u Mahovoj pekari\nPosted on\t27 септембра, 2020 4:30 pm by adminpp033\nMahova pekara u Prijepolju, foto: Preslider\n„Videli smo da se parkiarju džipovi sa diplomatskim tablicama, izašlo je obezbeđenje, a kasnije i ambasador sa prevodiocem. Rekao je da je već čuo za „Mahovu pekaru“ i da je zato odlučio da svrati i proba naše specijalitete. Uzeo je pet ćevapa na kajmaku u lepinji i seo ipsred pekare, kao sav običan svet. Insistirao je da plati, a radnici je na poklon dao značku na kojoj su ucrtani simboli naše dve zemlje“, rekao je za RINU, Salko Bajramović vlasnik pekare.\nОзнаке: Ambasada USA u Beogradu, ćevapi, mahova pekara


Zatvori pa vladaj: Kako sam osuđivao i presuđivao - 13.06.2017, Sputnik Srbija\nPreveliki broj imena ljudi koji su od devedesetih do danas terani na sud jer su Đukanovićevi politički protivnici pokazuje da je zloupotreba pravosuđa dala... 13.06.2017, Sputnik Srbija\nSecam se mocnog, nedodirljivog coveka, "uglednog" politicara kome nije smelo na senku da se stane... Strah i trepet je bio medju najblizima koju su ga se bojali, javno iskazivali divljenje, pokazivali odanost i nisu krili strah pri pominjanju njegovog imena... De c e n i j a m a! A onda, nenadano otkazalo mu je srce (mislili su da ga nema) u zabacenoj vikendici tokom uobicajenog zadovoljavanja perverznih navika... Bas me zanima kolika je "slicnost" nedodirljivog Mila sa, vec zaboravljenim "velikanom"?\nA tko je taj intelektualac??\n22:11 13.06.2017 (Osveženo: 22:42 13.06.2017)\nOdluku administrativnog odbora Skupštine Crne Gore o ukidanju imuniteta poslaniku Demokratskog fronta Nebojši Medojeviću analitičar Aleksandar Pavić naziva montiranim procesom jer je u toj državi jedino bitno da se održi na vlasti ekipa koja je nasilno i nelegitimno uvela Crnu Goru u NATO.\nTrodecenijska crnogorska vlast, prema mišljenju tamošnjeg novinara Matije Nikolića, procesima protiv lidera DF-a Andrije Mandića, Milana Kneževića i Nebojše Medojevića samo povezuje čitavu istoriju toliko dugih obračunavanja sa političkim neistomišljenicima instrumentalizacijom i zloupotrebom sudstva.\nNajgore u svemu tome je, naglašava Nikolić, što je tamošnjim vlastodršcima sve to davalo rezultat i polazilo im je za rukom da na neki način otupe oštricu opozicije.\nDugačak spisak koji je urodio plodom\n„Prvo političko zatvaranje desilo se početkom devedesetih, kad je poslanik Srpske radikalne strane Aćim Višnjić nazvao Đukanovića lopovom, ali je u ćeliji ostavio cipele koje će, kako je rekao, poslužiti samom Milu“, podseća Matija Nikolić za Sputnjik.\n20 Maj 2017, 21:30\nNaredni politički progon koji pominje Nikolić desio se posle rascepa u DPS-u 1996/97, odnosno predsedničkih izbora između Mila Đukanovića i Momira Bulatovića. Tada je uhapšen jedan od najbližih saradnika Momira Bulatovića Emilo Labudović, koji je inače bio jedna od najistaknutijih ličnosti na tim demonstracijama koje su održavane zbog krađe na tim izborima.\n„Milo je razbio te demonstracije policije, a čak se govorilo i o mogućnosti građanskog rata jer je vojska bila na strani naroda. Labudović je optužen da je pucao na jednog od policajaca koji je lažno svedočio“, napominje Nikolić.\nIndikativno je, inače, dodaje on, da su ljudi uvek bili osuđivani i presuđivani zbog nečega drugog, a ne zbog onog što se čini da je u tom trenutku bilo aktuelno.\nNaredni slučaj je grupa iz Beograda koja je uhapšena i optužena za diverziju 1998. da ih je navodno poslao tadašnji predsednik SR Jugoslavije Slobodan Milošević kako bi srušio Đukanovića, ali je, kako svedoči Nikolić, sve to imalo političku konotaciju.\n„I onda jednu čitavu deceniju ne možemo reći da je bilo tih političkih procesa. Negde 2010, 2011 počinje afera sa Svetozarom Marovićem, čovekom koji je ideološki profilisao DPS. Marović je u kolumnama na indirektan način optuživao Đukanovića da je inspirator njegovog hapšenja“.\nU „Aferi Marović“ uhapšen je i njegov brat, ali i gradonačelnici Budve, Bara, Nikšića, Berana. Svi su pripadali DPS-u, a ta suđenja su, ukazuje Nikolić, kasnije poslužila sadašnjem premijeru Dušku Markoviću da govori: ’Ako hapsimo svoje, možemo onda i neke druge‘“, ukazuje Nikolić.\n„Imate Orhana Šahmanovića, koji je bio predsednik Opštine Plav i prekršajno je kažnjen zbog zloupotrebe položaja, odnosno zbog pronevere 11.000 evra. Interesantno je da je Šahmanović bio u Čečeniji i sreo se sa Ramzanom Kadirovom, koga je vlast kasnije stavila na crnu listu ljudi iz Ruske Federacije koji ne mogu da dođu u Crnu Goru“, navodi i ovakav primer Nikolić.\nMitropolit Amfilohije: U Crnoj Gori svi imaju prava osim SPC\n28 April 2017, 16:06\nOsuđivan je i mitropolit Amfilohije, suđeno je i doktoru Momčilu Vuksanoviću, predsedniku Srpskog nacionalnog saveta, zbog obnavljanja spomenika junacima Mojkovačke bitke, a najnoviji primer koji navodi Nikolić jeste kazna antinato aktivisti Marku Milačiću.\nZapad poslušnicima „uši ne zavrće“\n„Moramo istaći da nije bilo dovoljne osude iz sveta takvog ponašanja sudskih vlasti u Crnoj Gori. Ono što odlično ilustruje čitavu stvar jeste jučerašnja izjava jednog od poslanika DPS-a, člana administrativnog odbora koji je rekao: ’Pa evo, skinuli smo imunitet kako bi otpočelo suđenje i kako bi Nebojša Medojević mogao da dokaže da je nevin‘“, zaključuje Nikolić.\nCrnogorska vlast za sve navedeno ima zeleno svetlo od NATO-a i glavnih zapadnih država, konstatuje Aleksandar Pavić i smatra da kao takvi mogu bukvalno da postupaju kao što je Pol Pot postupao u Kambodži, Zapad apsolutno neće biti briga za to.\nSvetozar Marović priznao sva krivična dela\n10 Mart 2017, 11:25\n„Bitno je samo da ostane vladajuća garnitura koja je spremna da diže ruke kad god to Brisel, London, Vašington ili Berlin zahtevaju. Dupli standardi su praktično institucionalizovani što se Zapada tiče. Taj cinizam zapadne politike koji vlada od kraja Hladnog rata u stvari je destabilizovao ceo međunarodni poredak“, kategoričan je Pavić.\nMeđunarodnih i etičkih standarda na koje čovek može da računa nema, nego je sve prema Pavićevom mišljenju instrumentalizovano u pravcu širenja moći glavnih zapadnih država i globalističkog establišmenta koji stoji iza svega.\n„Ovo što se sad dešava u Crnoj Gori samo je logičan nastavak onoga što je započeto još 1991, 1992. u Jugoslaviji kad su potpireni plamenovi građanskog rata i podstaknute najekstremnije i najradikalnije grupe“, ističe Pavić.\n14 Jun 2017, 00:25\n07:23"Jedinstvena Rusija" pred ubedljivom pobedom na izborima za Državnu dumu


Posao - Prevodilac za grčki jezik\n6929 pregleda10 prijava\nAko ste odbrali prevođenje sa grčkog na srpski, odnosno sa našeg jezika na grčki za svoj životni poziv, onda ste Vi pravi kandidat za radnu poziciju:\nŽelja Vam je da se bavite prevođenjem u ovoj kombinaciji jezika u mladom i dinamičnom timu? Onda je Prevodilački centar Akademije Oxford definitivno pravi izbor, a zahvaljujući brojnim stručnjacima, odnosno prevodiocima i sudskim tumačima koji su deo našeg ma, moći ćete da nastavite da se usavršavate. Od Vas očekujemo da adekvatno odgovorite na zahteve koji su navedeni u opštem delu ovog oglasa, te da nam pošaljete svoju prijavu na mejl poslovi@akademijaoxford.com. Imate mogućnost i da nam prijavu dostavite lično i to u bilo koju od naših poslovnica, koje se osim u prestonici Srbije, nalaze i u mnogim drugim gradovima, a Niš, Kragujevac, Novi Sad, Kraljevo, Jagodina, Subotica i Čačak su samo neki od njih.\nminimum godinu dana radnog iskustva u poslovima prevođenja sa srpskog na grčki i sa grčkog na srpski jezik\nosnovna računarska pismenost, odlično poznavanje rada u programima iz Microsoft Office paketa\nspremnost za rad i u kratkim rokovima\npedantnost, elokventnost, preciznost izraza\nUkoliko uz iskustvo u prevođenju u pisanom obliku, imate iskustva i u pružanju usluga usmenog prevoda sa grčkog jezika na srpski i sa našeg jezika na grčki, to će se prilikom pregledanja prijava svakako uzeti u obzir, te će biti smatrano prednošću, bez obzira da li ste specijalizovani za konsekutivno, simultano li prevođenje uz pomoć šapata.\nTakođe, svi oni kandidati koji poseduju Rešenje o postavljenju sudskog tumača za grčki jezik, te su kvalifikovani za obavljanje poslova sudskog tumača, su u prednost nad ostalima, kao i oni kandidati koji uz ispunjavanje svega što je navedeno u opštim uslovima ovog konkursa poseduju i znanja nekog drugog stranog jezika i spremni su da izvrše direktno prevođenje sa grčkog na taj jezik, odnosno sa tog jezika na grčki.\nU razmatranje će biti uzete isključivo prijave onih kandidata koje su kompletne, a o rezultatima konkursa ćemo na propisan način obavestiti samo kandidate koji budu ušli u uži izbor.


O nama, Standardi\nVaša lokacija / Naslovna / O nama / Standardi\nAdresa: ul. Postenje 4a,\nTelefon: +381 20 314 911\nAkcije na BELEX-u\nStanje naših akcija na Beogradskoj Berzi.\nAsfaltirana deonica na putu Beranovac-Goč\nRadovi na lokalnom putu Doliće - Crvsko\nRadovi na IIA 210 Josanicka Banja - Kopaonik\nRadovi na IIA 209 Beranovac - Goc od km 13+340 do km 17+000\nISO sertifikat za kvalitet (9001)\nU svim svojim organizovanim procesima rada, preduzeće dosta pažnje posvećuje poštovanju kvaliteta, kako pri pružanju usluga na redovnom održavanju, tako i prilikom izvođenja radova, u proizvodnji materijala, kao i prilikom nabavke i eksploatacije opreme i mehanizacije, što se odražavalo na podizanje ukupnog renomea. Postizanje zahteva kvaliteta se ogledalo kroz poštovanje tehničkih normativa i standarda, što je Preduzeću stvaralo mogućnost za aktivno uključenje u pripremi za ispunjenje strogih zahteva Standarda ISO 9001, koji su postavljeni kao uslov koji moraju ispunjavati firme koje žele ostati konkurentne na tržištu.\n"Novi Pazar - put " poseduje sertifikat za kvalitet ISO 9001 od 2004. godine. Nakon zvanične provere od strane sertifikacionog tela SGS-a 14.07.2004., potvrđeno je da je sistem menadžmenta kvalitetom zaživeo u svim fazama izvođenja redovnih radnih aktivnosti - tj. da se sve aktivnosti u Preduzeću odvijaju po definisanom sistemu usvojenih Procedura i Uputstava.\nISO sertifikat za zaštitu životne sredine (ISO 14001), prva strana\nOd dobijajnja sertifikata, pa do danas vršene su redovne godišnje provere prilikom kojih su eksterni proverivači davali pozitivno mišljenje o posedovanju dobijenog sertifikata i potvrđivali da je data Izjava o politici kvaliteta u potpunosti prihvaćena i da je ista postala osnov našeg poslovanja. Zahvaljujući tome, 2007, 2010 i 2013. godine smo imali veoma uspešne resertifikacije Standarda ISO 9001 čime smo potvrdili da smo u stanju ne samo da dostignemo, već i da održimo visok stepen kvaliteta u poslovanju.\nSvesni da je zdrava životna sredina osnov opstanka posebnu pažnju posvećujemo njenom očuvanju. Naše opredeljenje da radimo kvalitetno ne bi imalo svoj puni smisao ukoliko sa tim radom ne bismo i životno okruženje učinili još boljim. Zbog toga smo uložili puno napora u standardizaciji procedura u očuvanju životne sredine, pa smo 2009. godine dobili i sertifikat za zaštitu životne sredine ISO 14001 (EMS) koji smo uspešno resertifikovali 2012 i 2015.\nSertifikat za ISO OHSAS 18001:2007, prva strana\nBezbednost naših radnika i ostalih učesnika u saobraćaju je nešto o čemu smo uvek vodili računa. To smo pokazali i posvećenom pristupu u procesu dobijanja sertifikata ISO OHSAS 18001:2007 - Sistem upravljanja zaštitom zdravlja i bezbednošću na radu.Takav pristup nam se isplatio, pa smo 19. Maja 2015 imali uspešnu proveru i dobijanja sertifikata za zaštitu na radu.\nMisija, odnosno osnovni razlog iz koga je kompanija NOVI PAZAR-PUT d.o.o. i osnovana, je da kontinualno poboljšava zadovoljstvo postojećih klijeneta, odnosno, izgradi poverenje kod potencijalnih klijenata, u domenu usluga izgradnje i održavanja objekata niskogradnje, proizvodnje betona, asfalata i kamenih agregata.\nNaša vizija na lokalnom tržištu je da ostanemo klijentov osnovni oslonac kada su u pitanju poslovi iz oblasti našeg poslovanja.\nNašu viziju mislimo da ostvarimo kroz realizaciju utvrđenih strateških ciljeva:\n- Striktno poštovanje svih sistemskih dokumenata, dobre radne prakse, zahteva regulative, kako domaće tako i međunarodne i svih tehničkih normativa,\n- Integritet u pružaju usluga i proizvodnji proizvoda, i\n- Posvećenost ljudi za dostizanje očekivanja svih zainteresovanih strana a pre svega klijenata.\nVerujemo da ćemo na ovaj način, kroz naše proizvode i usluge, učiniti poboljšanje kod klijenata, zaposlenih, vlasnika i ostalih zainteresovanih strana u širem kontekstu.\nOvo postižemo kroz:\nRazumevanja zahteva ali i očekivanja klijenata, bez obzira da li su ona eksplicitno izražena ili ne;\nPotpunu uključenost svih ljudi sa kojima realizujemo naše proizvode i usluge;\nAdekvatan razvoj svih zaposlenih i jake kompetencije;\nStalnu internu i eksternu kontrolu naših procesa i procesa naših važnih isporučilaca proizvoda i usluga;\nStalno poboljšanje identifikovanih procesa, sistema menadžmenta i svih zaposlenih;\nDugoročno zadovoljenje potreba zainteresovanih strana;\nBrzo reagovanje na sve propuste, kroz sistemski postavljen pristup, sa ciljem da se takvi slučajevi minimiziraju i reše uvek u na vreme, poštujući ugovorne, regulatorne zahteve, uz održavanje kontinuiteta sopstvenog poslovanja;\nU našem radu,između ostalih, identifikovali smo i prioritetno smo posvećeni rešavanju potencijalnih aspekata koji se onose na moguću kontaminaciju zemljišta, vazduha, kao i racionalnu upotrebu prirodnih resursa;\nU realizaciji IMS politike i ciljeva sistema menadžmenta učestvuju svi zaposleni, a prioritetno rukovodstvo preduzeća;\nRukovodstvo u skladu sa postavljenim ciljevima i strategijom razvoja, podstiče svest o značaju u zaštiti životne sredine i pitanjima bezbednosti i zdravlja na radu i ostvaruje poboljšanje na sistematičan način u procesima rada;\nU svom radu se orjentišemo na usluge visokog kvaliteta koristeći savremenu opremu, nova tehnička tehnološka dostignuća i stručno obrazovanje i osposobljavanje zaposlenih;\nNa principima saradnje, uzajamnog poverenja i uvažavanja u našu Politiku IMS sistema menadžmenta uključujemo i sve relevantne isporučioce i ostale zainteresovane strane;\nCilj je da implmentacijom IMS zadovoljimo zahteve zainteresovanih strana, realizacijom aktivnosti na način da doprinosi očuvanju životne sredine i sprečavanju zagađenja, povreda i profesionalnih oboljenja;\nPoboljšanje u smislu unapređenja celokupnog IMS sistema je kontinuiran proces i stalni zadatak rukovodstva;\nSvoje aktivnosti izvodimo sa ciljem stalnog sprečavanja zagađenja životne sredine, poboljšanom učinku u uticaju na životnu sredinu kao I bezbednosti I zdravlja naših zaposlenih I svih trećih lica kada su pod našom kontrolom;\nPosvećeni smo ispunjenju svih zakonskih, podzakonskih i, kada se jave, drugih zahteva;\nSa Politikom IMS upoznati su i moraju se pridržavati svi zaposleni kao i treća lica pod našom kontrolom.\nPolitika IMS je dostupna zainteresovanim stranama.


Hotel Grand Kopaonik hotelski brend godine u Srbiji – KOPAONIK\nHotel Grand Kopaonik hotelski brend godine u Srbiji\nBy BS 20 decembra, 2021 19:19\nHotel „Grand Kopaonik“ objavio je danas da je dobitnik priznanja „Hotelski brend godine“ za 2020/21 u Srbiji.Stručni žiri za dodelu najuglednijih priznanja u hotelskoj industriji Srbije, ovu nagradu hotelu „Grand Kopaonik“ dodelio je pod brendom „Ambasadori dobre usluge“ i to većinom glasova, navedeno je u saopštenju.\n„Izuzetno sam ponosna na ovu nagradu koja dolazi u pravom trenutku – u godini kada hotel ‘Grand’ obeležava 40 godina svog postojanja i kada smo proslavili svečano otvaranje hotela nakon sedam meseci rekonstrukcije“, rekla je direktorka marketinga i komunikacija u MK Resortu Svetlana Kostić.\nOna je navela da je „Grand“ bio i ostao ponos srpskog turizma i Kopaonika, te da je na vlasnicima i upravi hotela da sačuvaju tu tradiciju i udahnu mu novi život kroz nove luksuzne sadžaje i unapređene usluge.\nNa 15. po redu dodeli nagrada, svojevrsnog Oskara hotelijerstva, na gala večeri u beogradskom hotelu Craun Plaza, okupili su se hotelijeri, zvaničnici, diplomate, poslovni prijatelji hotelijera i mediji, nakon dve godine pauze.\nDodeljene su nagrade u 13 kategorija, onima koji su istrajali u odbrani kvaliteta i uspeli da ostvare vredne poslovne rezultate.\nPodseća se da Hotel Grand Kopaonik posluje u sastavu kompanije MK Grupe, koja je ove godine uložila više od 27 miliona evra u novo izdanje hotela, uključujući sve javne prostore za goste, vrhunske restorane i barove, konferencijske sale, luksuzni spa & wellness centar, novi rezidencijalni blok i podzemnu garažu.


Kancelarija za informacione tehnologije i eUpravu Vlade Republike Srbije strateški partner Sinergije 18\nKancelarija za informacione tehnologije i eUpravu Vlade Republike Srbije će kao strateški partner podržati ovogodišnju Sinergiju. Digitalizacija, kao jedan od prioriteta Vlade Republike Srbije, koja je usmerena na reformu javne uprave kroz uvođenje elektronske uprave, reformu prosvete i snažnu podršku ekspanziji IKT sektora u Srbiji i razvoju preduzetništva, biće jedna od centralnih tema Sinergije 18.\nDokle se stiglo za ubrzanim razvojem infrastrukture elektronske uprave – državnih data centara, mreže elektronske uprave i servisne magistrale organa; koje nove usluge elektronske uprave su na raspolaganju građanima, privredi i državi; koji su planovi Vlade Republike Srbije u narednom periodu kada je u pitanju stvaranje zakonskog okvira za uspostavljanje elektronskih registara i njihovo međusobno povezivanje – pitanja su na koje će odgovoriti predstavnici Kancelarije za IT i eUpravu.\nPoseban akcenat će biti dat na uspostavljanju državnih cloud infrastruktura, brzom razvoju usluga koje ta infrastruktura omogućava i mogućnosti da se blockchain kao tehnologija pojavi u sistemu elektronske uprave.


Petorica bivših Talibana više ne podležu sankcijama UN\nUjedinjene nacije su saopštile da je jedna komisija Saveta bezbednosti izbrisala imena petorice bivših visokih funkcionera Talibana sa svoje međunarodne "crne liste".\nU saopštenju svetske organizacije, objavljenom kasno sinoć, kaže se da su pomenuta petorica bili funkcioneri visokog ranga u bivšoj talibanskoj vladi u Avganistanu. Oni više neće biti podložni zabrani putovanja u inostranstvo, zamrzavanju imovine, niti embargu na nabavku oružja.\nAvganistanska vlada već neko vreme traži od Ujedinjenih nacija da ublaži sankcije onim talibanskim borcima koji se odreknu nasilja i pristanu da podrže vladu.\nAvganistanski predsednik Hamid Karzai juče je upozorio da zemlja neće moći da se stabilizuje samo vojnim akcijama i da je potrebno pomirenje, posebno sa onim članovima Talibana koji nisu u sprezi sa Al-Kaidom ili drugim terorističkim mrežama.\nKarzai je to izjavio na jednom skupu u Turskoj, održanom uoči važne donatorske konferencije za Avganistan, koja počinje sutra, u Londonu. Jedna od tema te konferencije biće reintegracija umerenih talibana u avganistansko društvo.\nU svom zajedničkom saopštenju učesnici sastanka u Turskoj istakli su važnost regionalnih političkih odluka i rešenja za dovođenje mira u Avganistan. Oni su izrazili podršku Karzaijevom predlogu za pomirenje, rekavši da je "potekao od Avganistanaca i da ga predvode Avganistanci".\nAvganistanski predsednik Karzai reagovao je na tvrdnju američkog ambasadora u Avganistanu, Karla Ejkenberija, da Karzai "nije adekvatan strateški partner". Karzai je rekao da će Avganistan biti partner Sjedinjenih Država sve dok Vašington bude poštovao odluke i suverenitet Kabula. On je dodao da Avganistan neće biti, kako se izrazio, "entitet pokoran stranoj sili".


Takve Erdoganove pretnje nisu ništa novo, a sada je čak i manje verovatno da će ih ostvariti. Štaviše, izbeglice će verovatno gurnuti u suprotnom smeru.\nAnkara je pre tri godine potpisala sporazum sa EU koji omogućava Evropljanima da sve nedokumentovane migrante iz Turske vrate nazad u tu zemlju. Taj dogovor je bio ključni element haotičnog, ali na kraju efikasnog na čina da Evropa smanji priliv tražilaca azila iz ratom razorene Sirije, ali i drugih zemalja Bliskog Istoka i Afrike.\nU godinama nakon potpisivanja sporazuma, Evropa je vratila samo dva procenta migranata koji su na grčka ostrva stigli iz Turske. Kako ne bi bili vraćeni nazad, migranti su počeli da traže azil na ostrvima, ne čekajući da stignu na odredišta u Zapadnoj Evropi. Grčka nije u stanju da reši prijave za azil, a ostrva su sada preplavljena centrima u kojima je oko 30.000 izbeglica.\nVrednost sporazuma, međutim, nije bila u stvarnom vraćanju migranata, već u spremnosti Turske da ih primi i ponudi im dovoljno pristojne uslove da ne moraju da čamcima krenu u Grčku. Erdogan tvrdi da je na zbrinjavanje 3,7 miliona izbeglica do sada potrošio 40 milijardi dolara, što je mnogo više od 7 milijardi koje je za to dobio od EU i ostatka sveta.\nErdogan je privi put zapretio "puštanjem izbeglica" mesec dana nakon potpisivanja sporazuma, ali u poslednje vreme to radi sve češće, jer su sirijski migranti postali nepopularni u ekonomski pritisnutoj Turskoj.\nNjegov najnoviji plan je slanje bar dva miliona sirijskih izbeglica u "sigurnu zonu" duž sirijske granice sa Turskom. Zbog toga je pokrenuo vojnu akciju koja ima za cilj proterivanje Kurda ba 30 kilometara od granice.\nPlan je, naravno, nepopularan kod branitelja ljudskih prava i evropskih vlada koje poručuju da se jedna humanitarna katastrofa ne rešava drugom. Ali oštre akcije protiv saveznika iz Severnoatlantskog pakta ne bi bile dobre u ovom trenutku.\nErdogan može da zadrži izbeglice ili ih pošalje u Siriju, ali ne može da ih smesti u čamce za Grčku. To bi bi za tursku vladu verovatno značilo, makar privremeni, kraj carinske unije sa EU, koja bi najverovatnije čamce samo poslala nazad.\nErdogan nije efikasan "čuvar evropske kapije" kada je u pitanju priliv izbeglica. Zapravo, njegove akcije u Siriji mogu dovesti do priliva kurdskih izbeglica, a Erdogan bi tada, umesto da se bavi pretnjama, morao da razmišlja kako da spasi najvažnije ekonomske saveze svoje zemlje.\nPONOVO PRETI EVROPI Erdogan: Doći će vreme kada ćemo otvoriti vrata, pa vi brinite o migrantima